POMOĆ NAJUSPEŠNIJIM STUDENTIMA IZ IZBEGLIČKIH I RASELJENIH PORODICA – Pokrajinski sekretarijat za visoko obrazovanje i naučnoistraživačku delatnost\nPOMOĆ NAJUSPEŠNIJIM STUDENTIMA IZ IZBEGLIČKIH I RASELJENIH PORODICA\n4. juna 2018. Urednik Vesti 0\nPotpredsednik Pokrajinske vlade Đorđe Milićević uručio je danas, u amfiteatru Rektorata Univerziteta u Novom Sadu, ugovore o dodeli jednokratne pomoći najuspešnijim studentima osnovnih akademskih studija iz izbegličkih i raseljeničkih porodica na teritoriji Vojvodine.\n„Do sada su tu pomoć dobijali učenici srednjih škola, od kojih su neki možda danas sa nama. Prvi put ove godine, obezbeđena je i jednokratna pomoć od po 30 hiljada dinara za 100 najuspešnijih akademskih građana iz izbegličkih porodica u 27 vojvođanskih opština“, izjavio je ovom prilikom potpredsednik Milićević i dodao da je to nova mera u nizu programa podrške koje Pokrajinska vlada realizuje u cilju poboljšanja uslova života izbegličke populacije.\nMilićević je naglasio da Pokrajinska vlada u kontinuitetu pruža podršku obrazovanju dece iz izbegličke populacije, koji su izgubili svoj dom i čije odrastanje nije bilo lako.\n„Znanje će vam omogućiti da sebi, i svojim budućim porodicama, obezbedite egzistenciju i prosperitet. Želimo da ostvarite ciljeve koje ste zacrtali na svom akademskom putu, da ostanete u Srbiji i znanje koje ste stekli primenjujete ovde“, poručio je studentima Milićević i dodao da „nijedna država ne može ostvariti sveobuhvatni razvoj, ukoliko se ne oslanja na mlade i obrazovane ljude“ .\nStudente je pozdravio i rektor Univerziteta u Novom Sadu Dušan Nikolić, a prisustvovali su pokrajinski sekretar za visoko obrazovanje i naučnoistraživačku delatnost prof. dr Zoran Milošević i predstavnici republičkih, pokrajinskih i gradskih organa.


Započeto istraživanje o potrebama dece u Somboru – Somborski edukativni centar\nObjavi SEC Sombor 29. jula 2014. 29. jula 2014.\nU subotu 26. jula, fokus radionicom sa grupom dece različitog uzrasta, Somborski edukativni centar je u saradnji sa “Global Network of Religions for Children (GNRC)” i uz finansijsku podršku Arigatou Internešnala, započeo istraživanje o potrebama dece za neformalno obrazovnim aktivnostima u Somboru, pod nazivom “Pitaj me, planiraj za mene!”\nRadionica je održana u letnjoj učionici SEC-a, a vodili su je Aleksandar Trudić – metodolog istraživanja iAnđelka Vlaškalić – koordinatorka programa za decu u SEC-u. Tokom radionice deca su imala priliku da iznesu svoje predloge o tome na koji način žele da provode slobodno vreme i šta bi želela da se za njih u gradu organizuje.\nNastavak istraživanja koje ujedno predstavlja i kampanju javnog zagovaranja SEC-a za izradu i usvajanje Lokalnog akcionog plana za decu, obuhvatiće ispitanike iz redova roditelja, predstavnika javnog i civilnog sektora (lokalna samouprava, institucije, udruženja, sportski klubovi, verske zajednice…).\nZaključci i preporuke istraživanja treba da pomognu kreiranje strateškog dokumenta koji bi na dugoročnom (minimum trogodišnjem) nivou doprineo sistemskom razvoju dece i aktivnosti za decu u Somboru i po uzoru na Lokalni akcioni plan za mlade Grada Sombora poslužio kao primer dobre prakse i drugim lokalnim zajednicama u Srbiji.\nOznake: Aleksandar TrudićAnđelka VlaškalićdecaGNRC


Perez se zahvalio Crvenoj zvezdi i Džajiću - SPORTSKI ŽURNAL\n27 januar, 2022 7\nPredsednik Real Madrida Florentino Perez zahvalio se Crvenoj zvezdi i počasnom predsedniku crveno-belih Draganu Džajiću na telegramu saučešća povodom smrti Fransiska Paka Henta\n„Izražavam zahvalnost za vaše ljubazne reči povodom gubitka našeg voljenog počasnog predsednika Fransiska Henta. Preneo sam vaše saučešće njegovoj porodici i takođe vam prenosim njihovu duboku zahvalnost. Hento je jedna od naših najvećih legendi i mit svetskog fudbala. NJegova profesionalna karijera i njegovo ponašanje i životni stav čine ga merilom za sve nas koji volimo fudbal širom sveta”, napisao je Perez.\nHento je u periodu od 1953. do 1971. godine osvojio šest titula šampiona Evrope, ukučcujući i onu protiv Partizana 1966, a za 18 sezona u „kraljevskom klubu” na 600 utakmica postigao je 182 gola.\nJedini je fudbaler u istoriji sa šest titula prvaka Evrope. Takođe, u riznici trofeja ima i 12 titula šampiona Španije, takođe rekordnih, kao i dva Kupa kralja. Za Španiju je odigrao 43 utakmice i postigao pet golova.\nSrbija zemlja Zvezdaša · 27 januar, 2022 19:10\nVelikan uvek postuje velikana.\nzvrk · 28 januar, 2022 08:38\nAko je tako onda je bas jadna nasa SRBIJA!\nSrbija zemlja Zvezdaša · 28 januar, 2022 13:06\n@zvrk, mislis, vasa maceha.\nhard rock... · 27 januar, 2022 21:38\nČovek prosto zna ko je institucija fudbala u zemlji Srbiji!\nzvrk · 28 januar, 2022 08:37\nVelikan je izrazio saucesce pre vas Rupasa,samo da znas mali komsija!\n@zvrk · 28 januar, 2022 08:57\nKomsija mali si ti .\n007 · 28 januar, 2022 15:41\nkraljevski i republički projekti


Energyobserver - SVET / AUTOMOBILI OD PESKA – NEOBIČNO UPOZORENJE O KLIMATSKIM PROMENAMA\nNaizgled načinjene od kompaktnog peska, skulpture u sklopu izložbe pod nazivom „Red važnosti“ (Order of Importance) su delimično ukopane u pejzaž kako bi odavale iluziju da polako bivaju potopljene. Erlih je time želeo da ilustruje porast nivoa okeana uzrokovan klimatskim promenama.\nPoreklo inspiracije je potvrdio i na otkrivanju svog dela. „Klimatske promene i njihovo posledice više ne predstavljaju pitanje nečije perspektive ili mišljenja. One su postale objektivan problem koji zahteva direktna rešenja. Kao umetnik, vodim neprekidnu borbu da osvestim ljude o toj stvarnosti – konkretno, da im predstavim ideju da ne možemo da se oslobodimo odgovornosti da zaštitimo svoju planetu“, objasnio je on.\nArgentinac je na svom najobimnijem projektu do sada radio tri meseca. Smestio ga je u obalski američki grad zato što spada među one u najvećem riziku od poplava.\nOvo je saobraćajna gužva sa svrhom, koju umesto da je izbegavaju, ljudi rado posećuju. Izložba traje do 15. decembra – ili dok je vetar ne oduva.


Bez demanta na tekst: Operacija ”zgrabiti Aluminu i sve ostalo” – Zvornicki.ba\nOperacija ”zgrabiti Aluminu i sve ostalo” naslov je teksta objavljenog na portalu RTV BNa koji u nastavku prenosimo u potpunosti:\nPosle raskida privatizacije Birača i bekstva ”Litvanskih bandita”, ćerka kompanija Alumina je uz državnu podršku uspela da se podigne iz pepela i postane lokomotiva razvoja, ne samo zvorničke regije, već i šireg privrednog ambijenta u RS.\nJer, ukoliko Batagon ne kupi Aluminu, pitanje je šta bi onda uopšte mogao da kupi, jer sve ostale akvizicije i finansijske operacije treba da idu iz sedišta Alumine i sredstvima Alumine. Kako je to mudro istakao jedan od ideologa ove operacije, inače bankarski ekspert u RS, trenutno na jednom od rukovodećih mesta u Alumini: ”Alumina ima dovoljno kapaciteta da sama sebe otkupi, potrebno je samo imati pravi papir, ne čak ni novac”.\nA Švajcarci nesumnjivo imaju sposobnost da proizvedu ”inicijalni papir”. Onda se on pokrene, kao grudva snega sa vrha brda, i u veštim rukama špekulanata, pretvori u finansijsku lavinu.\nAko može da se obezbedi firma iz ”kredibilnog” inostranstva, kao što su zemlje EU i Švajcarska, tim bolje. Radi se o šemi koju je ”doktorirao”, a kasnije objasnio na sudu, zaštićeni svedok u slučaju Šarić u Srbiji, Mile Jerković. Jedan od linkova o tome:\nVodeći operativac Batagona za poslove u Srbiji i RS je Dejan Simić, bivši viceguverner uhapšen u čuvenoj aferi ”kofer”. I pored toga što je priveden sa koferom sa 100.000 evra, 2011 bio je oslobođen, opet na zadovoljstvo mnogih, uključujući i važne srpske političare, i započeo je konsultantsku karijeru.\nPrema Komercijalnom registru švajcarskog Kantona Cug, prijavljena su četiri Batagona na istoj adresi (Kolinplatz 10, 6300 Zug). Za ova dva, koja se pojavljuju u operaciji ”Alumina i sve ostalo”, Batagon International i Batagon Alumina International AG, osnivački kapital je po 100.000 franaka.\n”BiH, BIZNIS, NAJNOVIJE, VIJESTI, ZVORNIK\nPremijer Republike Srpske Radovan Višković istakao je da će se Vlada Srpske u potpunosti držati donijetih zaključaka u vezi sa prodajom svojih potraživanja u zvorničkoj Fabrici glinice “Birač” i da će ih prodati samo onoj kompaniji koja prihvati te zaključke. Višković je istakao da su neki od tih zaključaka da novi vlasnik ne može da otuđi ili proda zvornički gigant u narednih 10 godina, da ne može da otpušta radnike, da je spreman da uloži 50 miliona evra, da mora da ispoštuje sve ugovore sa dobavljačima i po pitanju rude i ostalih sirovina, kao i da u narednih nekoliko godina riješi branu crvenog mulja koja potencijalno može da bude opasnost, te da se obaveže da će da ulaže u putnu infrastrukturu na bazi kredita, u bankarski sektor i turizam.\n”Ako ti zaključci budu prihvaćeni, idemo u realizaciju. Mi smo poslali kompaniji ‘Batagon’ memorandum o poslovnoj saradnji, a oni ako prihvate zaključke – idemo u pregovore o prodaji potraživanja Vlade Srpske”, naveo je Višković.\nOn je, kako prenosi Srna, istakao da je upoznat da je “Batagon” kupio hotel “Bistrica” na Jahorini i da je zainteresovan za kupovinu Pavlović banke.”\nPredsjednicu RS Željku Cvijanović je verovatno više zabrinula najava demografske katastrofe. Ona je, istog dana 8. februara 2019, održala pripremni sastanak za pokretanje Nacionalnog programa demografske obnove Republike Srpske sa resornim ministrima i istaknutim stručnjacima u oblasti demografske politike. Pozivajući na demografsku obnovu RS, istakla je ”opredijeljenost institucija Republike Srpske na unapređenju i stvaranju što boljeg ekonomskog i privrednog, ali i politički stabilnog ambijenta koji bi omogućio siguran život za građane Republike”.\nBatagon nije bio prisutan na sastanku, iako se njegov nemerljivi doprinos na tom planu tek očekuje. Prema navodima Rajka Dukića, Predsednika kompanije Boksit, iz njegovog ”Otvorenog pisma” najvišim državnim funkcionerima RS, Dalibor Matić preti otpuštanjem 700 radnika Alumine, kao i ugrožavanjem 750 zaposlenih kompanije Boksit u Milićima, najavljenim uvozom boksita iz Gvineje i drugim postupcima.\n”Zahvaljujući predsjednici Željki Cvijanović i Vladi RS, moja porodica i ja sada živimo u uređenoj državi, sa dobrim platama i obrazovanjem za decu. Pozdrav od Marka iz Kopenhagena”.\nU tom slučaju demografski bum istočnog dela RS, ali i šire, može da se očekuje jedino u Danskoj, Nemačkoj, Švedskoj…\nAluminabatagon aluminaBizniskompanija aluminaprivatizacija alumineZvornik


Iranski vrhovni lider pojačava razvoj nuklearnog programa usred pregovora | Restart Magazin\nIranski vrhovni lider pojačava razvoj nuklearnog programa usred pregovora\nIranski vrhovni vođa obećao je danas da će njegova država pojačati razvoj svog civilnog nuklearnog programa, dok velike svetske sile nastavljaju pregovore u Beču o oživljavanju nuklearnog sporazuma sa Teheranom iz 2015. godine.\nAjatolah Ali Hamnei je u televizijskom obraćanju ukazao na važnost nuklearne energije za Iran i ponovio da nije zainteresovan za proizvodnju nuklearnog oružja.\n„Neprijatelji povlače okrutne poteze zbog pitanja naše nuklearne energije, uvode sankcije zbog nuklearne energije za koju znaju da će biti korišćena u mirnodopske svrhe. Oni ne žele da Iran postigne ovaj veliki i značajan napredak”, rekao je Hamnei.\nSporazumom iz 2015. godine Teheran je pristao da ograniči nuklearni program u zamenu za ukidanje ekonomskih sankcija. Bivši predsednik SAD Tramp je 2018. godine, posle napuštanja sporazuma, ponovo uveo oštre sankcije Iranu.\nGlavni iranski nuklearni pregovarač Ali Bageri Kani objavio je sinoć na svom Tviter nalogu da je sporazum „bliži nego ikad” .\nMeđutim, razgovori su više puta bili u zastoju poslednjih meseci jer iranski pregovarači postavljaju čvrste zahteve koji ne odgovaraju zapadnim diplomatama.\nHamnei, koji se do sada nije oglašavao o tekućim pregovorima, rekao je da su tvrdnje da Iran pokušava da napravi bombu „gluposti” kojima se pokušava da se Iranu oduzme njegovo legitimno pravo na nuklearnu energiju.\n„Ako ne nastavimo sa miroljubivom nuklearnom energijom danas, sutra će biti kasno”, rekao je on, prenosi Beta.\nTeheran je iako tvrdi da je njegov nuklearni program miroljubiv na napuštanje sporazuma SAD odgovorio povećanjem nivoa čistoće uranijuma koji obogaćuje i skladišti, čime krši sporazum.\n← Blinken: Moskva sprema napad na Ukrajinu narednih dana\nAnčeloti: Imamo tri nedelje da nađemo rešenje za Mbapea →\nSvetom u 2019. putovalo rekordnih milijardu i po turista


Često su se mogle čuti priče o gravitacionoj abnormalnosti i čudu planine Radan, a tom uverenju su dodatno doprinosile glasine da su se tokom Drugog svetskog rata nemački avioni bez ikakvog razloga rušili baš na ovom mestu.\nProfesor sa novosadskog Prirodno-matematičkog fakulteta Radenko Kisić potvrđuje da "gravitaciona anomalija ne postoji".\nProfesor Milivoje Maćejka sa beogradskog Prirodno-matematičkog fakulteta kaže da na ovom području, na deonici puta od oko 200 metara, zaista postoji prirodni fenomen, ali da je potrebno angažovati druge naučnike koji bi sa svih strana detaljno proučili pojavu i dokazali postojanje gravitacione anomalije.\n"Ovde sigurno postoji neobičan fenomen. Voda teče uzbrdo u dužini od oko 250 metara, a ugašen i otkočen automobil takođe se kreće uzbrdo. Mogao sam da zaključim da se radi o poremećaju magnetizma, to je gravitaciona anomalija i sa sigurnošću se tako za sada može prihvatiti", rekao je Maćejka.\nFizičari su, međutim, sagledali ovu pojavu iz drugačije perspektive i otkrili da je čuvena gravitaciona abnormalnost samo optička varka. Branislav Aleksić, istaživač-saradnik Instituta za fiziku u Beogradu objasnio je da ne postoji drugačija gravitacija, jer do sada nije otkriveno ništa što bi omelo gravitaciju.\n"Takva vizuelna iluzija se obično dešava na obroncima koji su pošumljeni te nemamo jasan pogled na horizont. U planinskim oblastima, gde je drveće obično iskrivljeno, iskrivljena slika koja dolazi do ljudskog oka ne može da registruje da li je to uzbrdo ili nizbrdo. Nema savršeno vertikalnih zgrada i kuća", kaže on.\nEksperimenti koji su fizičari izveli zapravo podržavaju ove tvrdnje, odnosno oni osporavaju da je u pitanju bilo kakvo čudo prirode, već da je to, jednostavno- iluzija!\n"Ako zatvorite oči i nastavite da hodate, umesto da osećate napor kakav biste zaista imali da se penjete uzbrdo, činiće vam se idete niz padinu, što zapravo i činite", objašnjava Branislav Aleksić.\nPostoji nekoliko načina da se dođe do ovakvih nalaza, objasnio je Aleksić.\n"Najpre, sama visina strana može se izmeriti geodetskim instrumentima. Drugi način je da se postavi matematičko klatno koje meri vrednost gravitacionog ubrzanja. Svi ovi ekspeimenti su izvršeni na planini Radan i svaki od njih je pokazao da je sve u redu s gravitacijom, kao i da nije reč o 'magnetskom brdu'", kaže on.\n"U nekom periodu ljudi koji se zateknu na ovoj deonici puta osećaju se izgubljeno. Meni se dogodilo da sam zalutala, hodala u krug, nisam znala da pronađem put prema kući, iako sam ovde odrasla. Dosta meštana ima ovakvo iskustvo", rekla je Arsić.\nSlične iluzije su zabeležene na nekoliko mesta u našoj zemlji. Iako je dokazano da je to samo optička iluzija, oni koji su iskusili "čudo Radan planine" kažu da je reč o uzbudljivom iskustvu. Zbog svoje pseudnepravilnosti i uverljivosti koju ova optička iluzija pruža ljudskom oku, ova planina je postala prava turistička atrakcija.\n"Svi koji dođu sa strane ovde su impresionirani", objašnjava Dragana Stanković iz Turističke organizacije Lebana.\n"Pored posete najatraktivnijoj lokaciji, Caričinom gradu, posetioci obavezno pitaju i gde nalazi ovaj sve popularniji put", dodaje ona.\n(Izvor: Opanak.rs / Rts.rs)


Evropski dobrovoljni penzijski fond - Započeo proces osnivanja prvog dobrovoljnog penzijskog fonda\nU Banjaluci je danas održana Osnivačka skupština akcionara Društva za upravljanje Evropskim dobrovoljnim penzijskim fondom, čime je formalno započeo proces osnivanja prvog dobrovoljnog penzijskog fonda u Republici Srpskoj i BiH.\nUkupan osnivački kapital iznosiće 4,4 miliona KM, dok je zakonski minimum za osnivanje društva za upravljanje dobrovoljnim penzijskim fondom dva miliona KM, saopšteno je iz Penzijskog rezervnog fonda Republike Srpske.\nPrvobitni osnivački ulog uplatili su Penzijski rezervni fond Republike Srpske i Skupna pokojninska družba iz Ljubljane, dok, u skladu sa procedurama Evropske banke za obnovu i razvoj /EBRD/ i nakon dobijanja saglasnosti Agencije za osiguranje Republike Srpske, EBRD namjerava da izvrši dokapitalizaciju Društva za upravljanje.\nNakon dobijanja saglasnosti Agencije za osiguranje, direktor novoosnovanog društva biće Tomaž Završnik iz Skupne pokojninske družbe u Ljubljani, a izvršni direktor Gordana Drobnjak, sadašnji izvršni direktor Društva za upravljanje Penzijskim rezervnim fondom Republike Srpske.\nPrethodnih mjeseci, Društvo za upravljanje Penzijskim rezervnim fondom Republike Srpske i Skupna pokojninska družba Ljubljana, najveće društvo za upravljanje penzijskim fondovima u Sloveniji, usaglasili su sve detalje sa EBRD-om u vezi sa upravljanjem i poslovanjem Društva za upravljanje Evropskim dobrovoljnim penzijskim fondom.\nNa današnjoj osnivačkoj sjednici skupštine akcionara Društva za upravljanje Evropskim dobrovoljnim penzijskim fondom usvojeni su interni akti i odluke koje su neophodne da bi se Agenciji za osiguranje Republike Srpske podnio zahtjev za izdavanje dozvole za rad.\nOčekuje se da će u narednih nekoliko mjeseci nadležni organi izdati sve neophodne dozvole za rad Društva za upravljanje Evropskim dobrovoljnim penzijskim fondom i Evropskog dobrovoljnog penzijskog fonda.\nNakon procesa osnivanja, prvi put će u Srpskoj biti omogućena štednja kroz dobrovoljne penzijske fondove.\nOčekuje se da će kao i u državama sa dugogodišnjim iskustvom poslovanja penzijskih fondova, odgovorni poslodavci i radnici prepoznati interes da uplaćuju doprinose u dobrovoljni penzijski fond, da bi se pored penzije iz Fonda PIO, ostvarila dodatna penzija po osnovu štednje u dobrovoljnom penzijskom fondu.\nŠtednja za penziju kroz penzijske fondove ima višedecenijsku tradiciju u najrazvijenijim državama svijeta, te više od 15 godina u državama u okruženju.\nOsnivanja prvog dobrovoljnog penzijskog fonda u Republici Srpskoj i BiH predviđeno je i Reformskom agendom BiH.


Izvor: B92/Balkan arhiva vesti 14.08.2018 - Naslovi.net\nSmrt mladića uznemirila HR: "Koliko košta jedan život?"\nZagreb -- Mladić Mateo Ružić (22) u nedelju je umro na ulici u Zaprešiću, u blizini Zagreba. Dok su prolaznici pokušavali da ga održe u životu, Hitna pomoć nije dolazila. Kada je Hitna napokon stigla, u njoj nije bilo lekara. Uskoro je stiglo… »\nB92: Protest u HR zbog smrti mladića FOTO\nMigranti "zaglavljeni" na Drini vraćeni u Srbiju VIDEO\nGrupa od 15 ilegalnih migranata, koji su pokušali da pređu Drinu nizvodno od Zvornika na području naselja Tršić, vraćeni su u Srbiju. To je potvrdio Srni komandir Jedinice granične policije Zvornik Mirel Imamović. On je podsetio da je ta grupa… »\nBeograd -- Moskva je spremna da podrži Republiku Srpsku da otvori pitanje svog osamostaljenja, naročito u kontekstu pregovora o konačnom rešenju za KiM, pišu "Novosti". Prema saznanjima lista, ovu poruku predsedniku RS Miloradu Dodiku trebalo bi da… »


Održan humanitarni jesenji kros za štićenike Udruženja “Neven” VIDEO – Prnjavor.info\nOdržan humanitarni jesenji kros za štićenike Udruženja “Neven” VIDEO\n08.10.2017. Sport, Video 0\nPobjednici 1. Jesenjeg humanitarnog krosa AK SAN Prnjavor, Nikola Pejčić i Jelena Gajić\nPobjednici 1. Jesenjeg humanitarnog krosa AK SAN Prnjavor, koji je u zajedničkoj organizaciji Udruženja roditelja djece sa smetnjama u fizičkom i psihičkom razvoju Neven iz Prnjavora i Atletskog kluba SAN iz Prnjavor, održan u nedjelju 8. oktobra na trim stazi u SRC Borik u Prnjavoru, su Nikola Pejčić iz Doboja i Jelena Gajić iz Prnjavora.\nNa takmičenju je učestvovalo oko 150 takmičara iz nekoliko atletskih klubova Republike Srpske , kao i građana Prnjavora i Banja Luke. Takmičenje je počelo trkama djece štićenika dnevnog centra Neven iz Prnjavora i djece rođenih 2013. godine i mlađih, a završeno trkama seniora, seniorki i veteranki.\nTakmičenje je imalo humanitarni karakter i sva sredstva koja su sakupljena na takmičenju od kotizacija za učešće, donacija sponzora i donatora, biće uplaćena na račun Udruženja roditelja djece sa smetnjama u fizičkom i psihičkom razvoju Neven iz Prnjavora.


Dešavanja Nove epidemiološke mjere\nU Budvi i Tivtu mjere dodatno pooštrene\nKako su saopštili dr Jelena Borovinić Bojović– ministarka zdravlja i dr Igor Galić– direktor Instituta za javno zdravlje, mjere su donešene u cilju suzbijanja širenja korona virusa.\nZabrana kretanja od 21 do pet sati ujutro, zabrana međugradskog saobraćaja od petka u 21 čas do ponedjeljka u pet časova i ograničen rad privrednim subjektima u periodu od 07 do 18 časova.\nRadno vrijeme od 07 do 18 časova ograničeno je tržnim centrima, prodavnicama obuće i odjeće, kozmetičkim i frizerskim salonima, restoranima, kladionicama, ugostiteljskim objektima i važiće narednih 15 dana.\nKako je naglašeno, državljanima Crne Gore i strancima sa privremenim ili stalnim boravkom osim onih koji dolaze iz Ujedinjenog kraljevstva, Francuske, Danske, Holadndije, Irske, Malte, Litvanije, Letonije, Južnoafričke republike omogućen ulazak u Crnu Goru uz negativan PCR test.\nU vrijeme trajanja propisanih mjera, u ugostiteljskim objektima muzika neće moći da se pušta.\nU Budvi i Tivtu zbranjen rad ugostiteljskih objekata i prelazak na online nastavu\nBroj novooboljelih je rezultirao uvođenjem posebnih mjera u opštinama Budva i Tivat.\nU te dvije opštine zabranjeni su javni skupovi, rad privrednih društava i preduzetnika koji obavljaju ugostiteljske usluge, rad trgovinama neprehrambenim uslugama (kozmetički i frizerski saloni, kladionice, prodavnice odjeće i obuće, tržni centri…)\nZabranjen je rad vaspitno obrazovnim ustanovama, odnosno prelazi se na organizovanje nastave na daljinu.\nZabranjene su i sve sportske manifestacije, aktivnost u teretanama, sportskim balonima, osim za treninge profesionalnih sportista koji se redovno podvrgavaju testiranju.\nPored tih mjera, izdata je i preporuka građanima Budve i Tivta da ne napuštaju teritoriju opštine u kojoj žive.\nPrethodni tekstDoktorand Miloš Borozan: Prilika za saradnju sa svjetskim univerzitetima\nSledeći tekstOnline konferencija NLB Banke posvećena ženama u biznisu


I, kad će Srbija da potpiše Konvenciju? - MIC - Medijski istraživački centar\nU 2007. godini, Srbija je kao zemlja žrtva uveliko zagovarala pokretanje Konvencije o kasetnoj municiji. Kako su pre toga organizovane različite diplomatske konferencije, te 2007. godine u Beogradu su se diplomate ogromnog broja zemalja sveta po prvi put susrele sa pravim žrtvama kasetnih bombi umesto sa brojevima i zvaničnicima, kao što je do tada bilo uobičajeno.\nTako je Slađan Vučković, tada već zagovarač zabrane kasetne municije Handicap International-a iz Brisela, prvi put došao na konferenciju i obratio se javnosti koju je otvorio tadašnji ministar inostranih poslova Vuk Jeremić izrazivši punu podršku budućoj konvenciji. Time je preko obučenog deminera koji je ostao bez obe ruke i sa brojnim invaliditetima i to na dužnosti, Srbija postala zemlja koja učestvuje u pisanju istorije.\nNastavljene su konferencije širom sveta, a zvanični tekst Konvencije usvojen je u Dablinu naredne godine od strane 107 država među kojima i Srbija. Iste godine, Konvenciju su potpisale 94 države sveta, ali na zaprepašćenje svih, ne i Srbija.\n“Niko od prisutnih na konferenciji nije mogao da veruje. Ja nisam mogao da verujem. I vrlo mi je bilo neprijatno kada su me svi pitali “a gde je Srbija sada?”. Kako da odgovorim na to kad sam se i sam pitao gde je Srbija”, kaže Slađan Vučković koji je bio prisutan u Oslu, ali i na svim ostalim konferencijama širom sveta.\nU to vreme, Vlada Srbije na čelu sa Mirkom Cvetkovićem je ćutala. Kada je više od 30 zemalja ratifikovalo Konvenciju, ona je postala međunarodno pravni dokument, a njenim početkom smatra se 01. avgust 2010. godine. Ironija sudbine je što Srbija taj datum umesto po primeni Konvencije pamti po danu kada su dva oficira deminera stradala od kasetnih bombi na Kopaoniku 2012. godine. Tada kao ministar odbrane, Aleksandar Vučić je na pitanje novinara zašto Srbija ne potpisuje ovaj dokument odgovara da Srbija nije bacala kasetne bombe, pa nema razloga ni da potpisuje.\n“Ali kasetne bombe se ne bacaju na domaćoj teritoriji, to nije odbrambeno sredstvo, već vrlo podmuklo napadačko ubojito sredstvo od koje stradaju i obučeni vojnici, a da o običnim građanima ne govorim. Zbog toga, ne prihvatam takav odgovor ni tadašnjeg ni bilo kog drugog ministra kao validan”, kaže Vučković koji nikada nije odustao u svojoj borbi.\nMeđutim, nijedan ministar i nijedna Vlada Srbije nikada ništa nije rekla niti o potpisivanju Konvencije, niti problemima koje kasetna municija pravi građanima Srbije i Srbiji. Kako je svojim zagovaranjem Slađan Vučković izlobirao pitanje na temu potpisivanja, ministar odbrane u srpskoj Vladi 2014. godine, Bratislav Gašić odgovorio je sledeće:\n“ Mi želimo da potpišemo tu konvenciju, ali prosto, tu je potreban ogroman broj radnih i ekspertskih grupa koje dogovaraju, obilaze, gledaju šta to imamo od naoružanja. Takođe je potrebno da i sa drugim državama postoje potpisani sporazumi o vojno-bilateralnoj saradnji, tako da do samog potpisivanja sporazuma mora da prođe dug period.”\nZa Vučkovića ni ovaj odgovor nije bio suvisao, jer kako kaže, potpisivanjem Konvencije bi između ostalog, Srbija dobila svu moguću pomoć u uklanjanju preostalih bombi, uključujući i novac i stručnjake. Međutim, to je jedini odgovor koji je ijedan srpski zvaničnik dao na pitanje hoće li Srbija potpisati Konvenciju. Na isto pitanje novinara ne odgovara ni sadašnji ministar odbrane Aleksandar Vulin.\nZato se sve ove godine situacija ne menja – prema podacima Centra za razminiranje Republike Srbije, i dalje je oko 2.5 miliona kvadratnih metara “zagađena” kasetnom municijom. Među njima su teritorije opština Sjenice, Tutina, Užica, Bujanovca, Raške i Niša koje danas spadaju među najnerazvijenije opštine i gradove u Srbiji. Kako je Srbija bombardovana na više od 200 lokacija, ovih teritorija je bilo znatno više.\nBudući da se najveći broj kasetnih bombi nalazi u šumama, na ostacima infrastrukturnih objekata, na aerodromu ili okolini aerodroma kao što je to u Užicu ili Nišu, one predstavljaju stalnu pretnju okolini i ljudima, odnosno ometaju bezdedno korišćenje šuma, obradu zemljišta, stočarstvo, branje pečuraka, što je od neprocenjive vaćnosti za ljude iz ovih sredina, kažu u Centru za razminiranje. Osim na kopnu, neeksplodirana ubojita sredstva nalaze se i pod vodom, čak na 11 lokacija u Savi i Dunavu.\nU Centru za razminiranje čiji je zadatak da popisuje sumnjive teritorije, ustanovi gde se sve nalazi kasetna municija i vodi evidenciju o očišćenim teritorijama za DW kažu da država Srbija daje finansijska sredstva za uklanjanje zaostalih bombi, ali da se za finansiranje humanitarnog razminiranja Centar oslanja najviše na međunarodne organizacije i druge izvore finansiranja.\n“Što se tiče kasetne municije u periodu od 2003. do 2018.godine, sredstva za obavljena čišćenja obezbeđena su preko Međunarodne fondacije za jačanje bezbednosti ljudi iz donacija SAD, Norveške, Irske, Češke i Nemačke, dok je Farbika duvana u Nišu 2004. godine sama finansirala razminiranje kruga te farbike u površini od 165.000 kvadratnih metara, a Vlada Ruske Federacije je finansirala čišćenje kasetne municije na 4 lokacije u Nišu na preko 2 miliona kvadratnih metara”, podaci su ove institucije. Dok je od stranih donatora razminirano skoro 11 miliona kvadratnih metara, Srbija je iz svojih sredstava do sada očistila tek nešto preko milion kvadratnih metara.\nU Centru za razminiranje kažu da neki donatori poput Norveške otvoreno ukazuju da je uslov za dobijanje njihovih donacija potpisivanje Konvencije o kasetnoj municiji, dok drugi ne uslovljavaju, ali snažno preporučuju da se ona potpiše.\n“Ukoliko Vlada Republike Srbije donese odluku o usvajanju Konvencije o kasetnoj municiji, za nas bi to značilo pravo i mogućnost da se traži i dobije pomoć za građane Srbije koji su bili žrtve dejstava kasetnom municijom”, objašnjavaju u Centru, budući da je ovo jedina Konvencija koja osim direktniih žrtava tretira i indirektne žrtve.\n“Takođe bi se time otvorile šire mogućnosti za dobijanje međunarodnih donacija za razminiranje – čišćenje zemljišta od neesksplodiranih bombi i brže i efikasnije dostizanje cilja: “Srbija bez neeksplodirane kasetne municije”. S obzirom na veličinu preostalog problema, oko 2 i po miliona kvadratnih metara, kao i na dosadašnju prosečnu cenu čišćenja kasetne municije, evro po kvadratu, procenjujemo da je za čišćenje preostale površine potrebno oko 2 i po miliona evra. U slučaju da ta sredstva budu obezbeđena, procenjujemo da bi Srbija u potpunosti mogla da bude očišćena od kasetne municije za 2 do 3 godine”, prognoziraju u Centru za razminiranje koje za ovaj posao angažuje stručne i tehnički opremljene organizacije i preduzeća ovlašćena za to.\nOd 2010. godine kada je Konvencija stupila na snagu do danas 103 zemlje sveta ratifikovale su Konvenciju, a za to su bile najgzaslužnije nevladine organizacije. Poslednjih godina one su se ućutale, a to se u Srbiji posebno oseti jer niko od zvaničnika ne pominje problem zaostalih kasetnih bombi. Ipak, najveće zemlje sveta SAD, Rusija, Brazil, Indija i Pakistan nisu potpisale Konvenciju jer proizvode i koriste kasetnu municiju. S druge strane, osim Rumunije sve zemlje oko Srbije potpisale su ovaj pravni dokument. Koliko to godina treba da prođe i koliko još žrtava treba da padne da bi Srbija pristupila Konvenciji, budući da se svako malo u nečijem dvorištu na zagađenim teritorijama pojavi kasetna bomba.\nRudar Ilija – 103 godine života i 52 godine penzijskog staža


Ministar omladine i sporta Vanja Udovičić u poseti opštini Žabalj -\n18. novembra 2019.01321\nMinistar sporta i omladine u Vladi Republike Srbije Vanja Udovičić posetio je sportiste u opštini Žabalj. Udovičić je posetu započeo na terenu FK „Bačka 1923“ u Đurđevu, kad je razgovarao sa predsednikom kluba i mladim fudbalerima.\nNakon toga se uputio u žabaljsku sportsku halu, gde su ga dočekala deca iz žabaljske osnovne i srednje škole, kao i mladi košarkaši KK ”Difens” iz Žablja i rukometaši RK ”Hajduk” iz Čuruga, sa kojima je i nakratko zaigrao na terenu.\nHvala predsedniku Opštine Božiću jer je pokazao da i te kako u prvi plan stavlja omladinsku politiku i razvoj sporta, i što iz godine u godinu opredeljuje sve veći budžet za razvoj sporta. Danas smo mladim sportistima iz opštine Žabalj donirali dva gola, dve košarkaške table sa obručima, mrežu za odbojku i 40 lopti, sve to za razvoj školskog sporta. Nastojaćemo da i u narednom periodu nastavimo sa ovim trendom, i pomognemo mladim, kako bi u nekom budućem periodu dobili vrhunske profesionalne sportiste, rekao je ministar Vanja Udovičić.\nOpština na godišnjem nivou izdvaja preko 15 miliona dinara za razvoj sporta, za sportske klubove, za školski sport i organizaciju manifestacija. Trudimo se da ulažemo što više, kako bi se što više dece bavilo sportom, kako bismo sutra imali vrhunske sportiste koji bi postizali iste takve rezultate. Lokalna samouprava kontinuirano radi na rešavanju i poboljšanju infrastrukturnih uslova, pre svega na izgradnji novih sportskih objekata i rekonstrukciji postojećih. Ostalo nam je još da završimo rekonstrukciju hale u Čurugu, kako bismo onda imali zatvorene sportske dvorane u opštini. Istakao bih borilačke sportove i klub na koji smo najviše ponosni, Veslački klub „Čurug“, čiji članovi ostvaruju vrhunske rezultate, kako na republičkim takmičenjima, tako i na svetskom nivou, naglasio je Božić.\nRelated tags : čedomir božićopština žabaljsport žabaljvanja udovičić\nKarate klub Dinamo iz Pančeva vicešampion Premijer lige Srbije za 2019. godinu\n11. maja 2020.03112\n1. oktobra 2020.0604\n10. juna 2020.01297\n5. jula 2022., 14:15


BANJALUKA – Od ukupno 239 revizija budžeta zajednica lokalne samouprave, koje je u poslednjih deset godina uradila Glavna služba za reviziju javnog sektora Republike Srpske, samo njih tri odsto je dobilo pozitivno revizorsko mišljenje.\nNa današnoj pres konferenciji hotelu Jelena u Banjaluci nevladina organizacija Centri civilnih incijativa (CCI), predstavila je svoju analizu koja je pokazala da se najčešće nepravilnosti odnose na finansijske tokove, budžetska planiranja i izvještavanja, te netransparentan proces nadzora dodjeljenih, odnosno utrošenih sredstava putem transfera.\n„Glavna služba za reviziju javnog sektora RS uputila je 1644 preporuka za uklanjanje uočenih nepravilnosti, a manje od 33,5 osto od analiziranih 1550 preporuka je implementirano. Ne postoje informacije o tome ko snosi sankcije zbog propusta u procesila realizacije preporuka. Posljedica koje imaju revidirane institucije, koje nerealizuju date preporuke u svrhu unapređenja procesa i otklanjanja uočenih nedostataka, jedino su negativna mišljenja revizora, koja se za određene opštine/gradove ponavljaju iz godine u godinu“, upozoravaju iz CCI-a.\nTagovi: krsenje zakonarevizorski izvjestaji\n28.01.2021 | 10:51\nKršenje Zakona o javnim nabavkama u BiH nastavljeno i u 2019. godini


Tag / Proruske jedinice / Vesti online\nVarljivo primirje u Ukrajini\nJedan ukrajinski vojnik je poginuo, a devet ih je ranjeno u petak u istočnoj Ukrajini gde tenzije opstaju uprkos primirju na snazi od polovine februara, izjavio je portparol ukrajinske vojske Andrij...\nLovac na ukrajinske dronove\nNebo nad Donjeckom sigurnije je od dronova nego nebo nad stadionom Partizana gde je proneta zastava "Prirodne Albanije" na utakmici reprezentacija. Armija Novorosije upotrebljava motorne zmajeve...\nUkrajinski predsednik Petro Porošenko izjavio je u ponedeljak da se neće protiviti održavanju referenduma kojim bi se dala veća ovlasćenja regionima na istoku Ukrajine pod kontrolom proruskih...\nRojters lažno optužio proruse za obaranje malezijskog aviona?\nStanovnik Luganska, koga je Rojters citirao da je video kada je raketa zemlja-vazduh lansirana sa proruske teritorije oborila malezijski avion MH17, rekao je televiziji Raša Tudej da je u pitanju -...\nb92.net 19 komentara\nSnimak uhapšenog Počuče: Berić mu preti streljanjem\nNekadašnjem voditelju i portparolu Protivterorističke jedinice Radomiru Počuču, koji je pristupio proruskim borcima u Ukrajini i koji je zarobljen, na osnovu dokaza preti streljanje. To mu je...\n10:56 >> 11:19\nUkrajinski vojnici i dalje ginu u Debaljcevu\nU borbama u regionu Debaljceva, na istoku Ukrajine, u prethodna 24 časa poginulo je 40 ukrajinskih vojnika, saopštili su izvori iz samoproglašene Donjecke Narodne Republike. DNR navodi da je 50...\nProrusi u Debaljcevu\nKijev odbio ponudu prorusa: Debaljcevo je naše!\nKijev je u ponedeljak saopštio da je odbacio predlog proruskih boraca o otvaranju bezbednog koridora za prolaz ukrajinskih snaga iz grada u okruženju Debaljceva, na istoku Ukrajine.


Ruska policija uhapsila desetine opozicionih aktivista - Klix.ba\nSvijet Ruska policija uhapsila desetine opozicionih aktivista\nPolicija je u nedjelju uhapsila desetine članova ruske opozicione stranke i ostalih aktivista dok su pokušavali da se okupe na protestnom skupu u centru St. Petersburga.\nPolicijska akcija desila se sedmicu uoči parlamentarnih izbora i dan nakon što su vlasti uhapsile antivladine demonstrante, među kojima i bivšeg svjetskog šahovskog prvaka Garija Kasparova, nakon mitinga u Moskvi, javio je AP.\nStotinjak aktivista sa cvijećem u rukama okupilo se u blizini sjedišta stranke Jabloko i krenulo je ka centru grada gdje su namjeravali održati miting, kada su neki mlađi demonstranti pocijepali transparente zabranjene Nacionalne Boljševičke partije.\nPolicija je krenula prema njima, hapseći mlade demonstrante i potom nekoliko desetina ostalih.\nKada se nekoliko stotina demonstranata domoglo trga Dvorcovaja ispred Državnog muzeja Hermitage, njih je blokirala policija za suzbijanje nereda. Policija je brzo okružila još 50 do 70 demonstranata.\nNasilje se desilo uz jeku predizborne kampanje tokom koje su neke opozicione političke grupe potisnute na marginu novim izbornim pravilima ili su se požalile na uznemiravanje od zvanične vlasti.\nU subotu su ruske vlasti uhapsile Kasparova, jednog od najoštrijih kritičara predsjednika Vladimira Putina, i osudile su ga na pet dana zatvora nakon što je pomagao u predvođenju protesta.\nTokom nabrzinu organizovanog suđenja, dvojica policajaca su svjedočila kako im je prije mitinga naređeno da uhapse Kasparova.\nKremlj je pokrenuo veliku kampanju kako bi osigurao glatku pobjedu Putiniovoj stranci Ujedinjena Rusija na decembarskim izborima - možda i da osigura da Putin može nastaviti vladati Rusijom čak i nakon što odstupi s predsjedničkog položaja u maju.\nUstav mu zabranjuje da služi tri uzastopna mandata.


Jesenje emocije na terasiFantastična\nČim neki od nas osete jesen u vazduhu potrče do prvog vrtnog centra i kupe novo jesenje cveće za terase kako bi i na taj način upotpunili osećaj koji se širi vazduhom. U nadi da će biti još dosta toplih i prijatnih dana pred nama mnoge majke i bake krenu sa sređivanjem i menjanjem kolora i izgleda terasa. Kako se menjaju godišnja doba tako i cveće za terase menja svoj izgled i svoje potrebe. Neko cveće će u ovom periodu godine tražiti više, a neko manje pažnje, a nekim biljkama je ovo period kada od njih ostane samo seme za sledeće proleće ili leto.\nJesenje cveće za terase i uređenje\nKada je u pitanju jesenje cveće za terase i ako ste se pitali šta da posadite u tom periodu, reći ćemo vam da većina cvećara preporučuje lepu Katu ili Daliju kao dve jesenje vrste koje mogu da podnesu promenu vremena i kojima ne smeta to što ranije pada mrak. Za ova dva cveta je bitno da je zemlja dobro drenirana i da u toku dana ima dovoljno svetlosti. Ovo cveće za terase ne zahteva veliku brigu i pažnju pa stoga ne treba ni često da se zaliva, a s obzirom da spada u grupu jesenjeg cveća vaša terasa će sa ovim izborom biti lepa i šarena i tokom jesenjih dana. Pored pomenutih biljaka odlično cveće za terase su petunije i muškatle, ukoliko se povede briga o njima i u jesen će procvetati i ukrasiti vašu terasu. Petunije, i one viseće zahtevaju malo veću brigu jer im treba malo više vode tako da se preporučuje da ih posadite u dublje sudove za cveće. Muškatle, kao najzastupljenije cveće za terase možete posejati i u proleće i u jesen, ali ako ih posejete u proleće veće su šanse da će cvetati i tokom jeseni. Kod muškatli je takođe bitno da redovno sklanjate sasušene listove i ostavljate dovoljno prostora za nove cvetove i dotok sunčeve svetlosti, njima je potrebna i blaga noć jer je za uzgoj istih najidealnija temperatura od 10 do 27 stepeni.\nKako i gde kupiti cveće za terase\nU poslednjih nekoliko godina otvoreno je nekoliko vrtnih centara u kojima možete da kupite već procvetano i formirano cveće za terase. Ukoliko ipak želite da vašu oazu stvorite sami potrebno je da kupite na vreme seme za željenu biljku i u pravo vreme da je posejete. Bitno je da se konsultujete sa cvećarima i prodavcima cveća u koju posudu i na koji način se gaji i seje određena biljka. Cveće za terase uvek treba da se seje u lakše i one posude koje sa količinom peska i zemlje neće previše opteretiti vašu terasu, ali isto tako da možete u periodu niskih temperatura da podignete i sklonite te posude na primerenije i mesto na kojem će vaše cveće za terase preživeti. U radnjama u kojima se prodaje plastika naći ćete izuzetan izbor saksija i posuda za cveće koje ste namenili da posete i gajite na vašoj terasi. Zemlja koju ćete koristiti za cveće za terase neka pored kupovne bude pomešana sa zemljom koju ćete nabaviti preko prijatelja ili sami na ivici neke šume.\nAko ste se već upustili u avanturu uređenja vaše terase neka to bude vaš novi hobi u kome ćete se posvetiti maksimalno, isto onoliko koliko ćete uživati i biti ponosni na svoj rezultat.


Pokrenuta platforma potrebe.rs\n24.11.2021 | Infotehno\nSrpski filantropski forum i Fond B92 saopštili su danas da su pokrenuli platformu potrebe.rs namenjenu zdravstvenim i drugim institucijama, lokalnim samoupravama, organizacijama civilnog društva i svima onima koji su u potrazi za sredstvima za ublažavanje krize izazvane pandemijom.\nIzvršni direktor Srpskog filantropskog foruma Veran Matić izjavio je tim povodom da su organizacije okupljene oko tog foruma pomogle zdravstvenom i socijalnom sektoru sa više od dva miliona evra.\n"Kako bismo izbegli kampanjski pristup prikupljanju sredstava za rešavanje važnih problema u zdravstvenom i socijalnom sistemu, pokrenuli smo platformu potrebe.rs u okviru koje je moguće informisati se o tome kakve su potrebe institutucija kako bi se planirala donatorska ili društveno odgovorna aktivnost u kompanijama i kada je reč o individualnim dobročiniteljima", istakao je Matić.\nSrpski filantropski forum i Fond B92 u saopštenju navode i da su od marta 2020. godine prikupili preko 200 miliona dinara u novcu i preko 10 miliona dinara u robi za podršku zdravstvenom sistemu Srbije u borbi protiv pandemije, što je 10 odsto ukupne sume donirane u Srbiji od početka pandemije.\nProjekat Jedinstvena baza podataka o potrebama i informacijama vezanim za pandemiju kovida-19 realizuje se uz finansijsku podršku Balkanskog fond za demokratiju, Nemačkog Maršalovog fonda SAD i Američke agencije za međunarodni razvoj.


Nastavljeni sukobi policije i demonstranata u Hongkongu (VIDEO) – NovostiDana.rs\nNastavljeni sukobi policije i demonstranata u Hongkongu (VIDEO)\nSukobi policije i antivladinih demonstranata u Hongkongu nastavljeni su danas u tržnim centrima i na ulicama. Mnogi su u novogodišnjem duhu nosili kape Deda Mraza, s obzirom da je nakon šest meseci protesta sve očiglednije da će se oni nastaviti i u narednoj godini, piše novinska agencija AP.\nDemonstranti obučeni u crno razbijali su izloge, a policija je odgovorila suzavcem i hapšenjima.\nBroj uhapšenih još uvek nije poznat.\nProtesti su počeli zbog zakona o izručivanju Kini, a zatim su nastavljeni sa zahtevom za punu demokratiju i istragu nasilja policije na demonstrantima.\nIako su početkom meseca prodemokratski kandidati ubedljivo pobedili na lokalnim izborima i osvojili oko 90 odsto mandata, kraj demonstracijama se ne nazire.


Ministar Dačić razgovarao sa ministrom spoljnih poslova Rumunije\nsreda, 26. decembar 2018.\nPrvi potpredsednik Vlade Srbije i ministar spoljnih poslova Ivica Dačić sastao se danas sa ministrom spoljnih poslova Rumunije Teodorom Meleškanuom koji boravi u zvaničnoj poseti Srbiji.\nNa zajedničkoj konferenciji za novinare, ministar Dačić zahvalio je kolegi jer je došao u posetu Srbiji i to samo nekoliko dana pre nego što će Rumunija preuzeti predsedavanje Savetu EU i istakao veoma prijateljske odnose dve zemlje.\n„Bitno nam je da što brže napredujemo u procesu evrointegracija i nadamo se da će broj poglavlja kada Rumunija preuzme predsedavanje biti veći nego što smo to do sada radili", rekao je ministar Dačić.\nOn je istakao i da se sledeće godine obeležava značajan jubilej, 140 godina od uspostavljanja diplomatskih odnosa između Srbije i Rumunije.\n„Naši politički odnosi su u usponu. Zainteresovani smo da nastavimo saradnju i da je razvijamo u svim oblastima od zajedničkog interesa. Obim trgovinske razmene je 1,5 milijardi evra, a očekujemo da ona bude i veća", rekao je šef srpske diplomatije.\nNaveo je da Srbija visoko ceni stav Rumunije po pitanju teritorijalnog integriteta i suvereniteta zemlje i zahvalio na tome što Rumunija nedavno nije glasala za prijem Kosova u Interpol.\nMinistar Meleškanu izjavio je da njegova zemlja potpuno podržava evropski put Srbije i pozvao srpske zvaničnike da se maksimalno angažuju u evrointegracijama.\n"Uveravam vas da ćemo Zapadni Balkan staviti među najviše prioritete predsedavanja EU", rekao je Meleškanu.\nOn je istakao i da je sama činjenica što je došao u Beograd, uoči preuzimanja predsedavanje Rumunije Evropskoj uniji, govori koliko njegova zemlja pridaje značaj odnosu sa Srbijom i njenim evrointegracijama.\n"U našem interesu je da Zapadni Balkan postane deo EU", rekao je Meleškanu i dodao da je važno da se nastavi evropski put regiona, kao i da EU ostane angažovana na približavanju regiona.\nRumunski ministar je rekao da nikada nije bilo bolje vreme da se sprovode reforme i ponudio tehničku pomoć Bukurešta u prilagođavanju evropskim standardima.\nMeleškanu je rekao i da su ekonomske veze jake, da je trgovina na skoro rekordnom nivou, dodajući da postoje mogućnosti za velike zajedničke infrastrukturne projekte u saobraćaju i energetici, kao i oko bezbednosti granica.


Ovaj rad istražuje kako su na medijski sektor u Makedoniji u posljednje dvije decenije utjecali programi međunarodne podrške medijima. Rad je nastao kao rezultat komparativnog istraživačkog projekta koji analizira rezultate i izazove međunarodne podrške medijima u zemljama Zapadnog Balkana.\nOvaj rad istražuje kako su na medijski sektor u Kosovu u posljednje dvije decenije utjecali programi međunarodne podrške medijima. Rad je nastao kao rezultat komparativnog istraživačkog projekta koji analizira rezultate i izazove međunarodne podrške medijima u zemljama Zapadnog Balkana.\nOvaj rad istražuje kako su na medijski sektor u Albaniji u posljednje dvije decenije utjecali programi međunarodne podrške medijima. Rad je nastao kao rezultat komparativnog istraživačkog projekta koji analizira rezultate i izazove međunarodne podrške medijima u zemljama Zapadnog Balkana.\nAnalitika je objavila rezultate ankete o povjerenju građana u institucije vlasti, političke aktere i druge organizacije u BiH.\nAnalitika je provela anketu na reprezentativnom uzorku u BiH s ciljem da se ispitaju stavovi i iskustva građana kada je riječ o nekim od osnovnih principa “Partnerstva za otvorenu vlast”.\nAutorski tekst Aleksandre Ivanković-Tamamović „Nastavak diskriminacije pravosudnim sredstvima: logičke akrobacije i apsurdi drugostepene sudske odluke o predmetu Dvije škole pod jednim krovom“ , kritički analizira nedavno doneseno rješenje Kantonalnog suda u Mostaru kojim se poništava presuda Općinskog suda u Mostaru iz 2012. godine, kojom je ustanovljeno da se organizovanjem nastave na entičkom principu vrši diskriminacija nad djecom u podijeljenim školama u Hercegovačko-neretvanskom kantonu, a sama tužba odbacuje iz proceduralnih razloga.\nPolicy brief: Ka sprečavanju propadanja javnih prostora u sarajevskim naseljima\nPolicy brief "Degradacija grada: Ka sprečavanju propadanja javnih prostora u sarajevskim naseljima" daje pregled glavnih rezultata istraživanja koje je sproveo Centar za društvena istraživanja Analitika, te nudi niz preporuka za unapređenje aktualne regulative i mehanizama upravljanja javnim prostorima u sarajevskim naseljima.\n„Sudska zaštita od diskriminacije u Bosni i Hercegovini: Analiza zakonskih rješenja i prakse u svjetlu prvih predmeta u ovoj oblasti“, naslov je policy brief-a zasnovanog na trećoj studiji o antidiskriminacijskom okviru i praksama u BiH objavljenoj u izdanju Analitike u 2013. godini.\n„Neiskorišteni potencijal: Uloga i značaj nevladinih organizacija u zaštiti od diskriminacije u Bosni i Hercegovini“, naslov je policy brief-a autora Borisa Topića, objavljenog u izdanju Analitike početkom 2013. godine.\n„Neiskorišteni potencijal: Uloga i značaj nevladinih organizacija u zaštiti od diskriminacije u Bosni i Hercegovini”, autora Borisa Topića, naslov je druge u nizu analiza o antidiskriminacijskom okviru i praksama u BiH u izdanju Analitike.\nPripremljen u okviru regionalnog projekta "Efektivna i održiva participacija građana", web resurs o učešću građana u donošenju odluka na lokalnom nivou nastoji prezentirati relevantne međunarodne instrumente i dokumente, stručnu literaturu, kao i zakonski okvir i izvještaje i analize u ovoj oblasti u BiH, Crnoj Gori i Hrvatskoj.\n“Ombudsmen u sistemu zaštite od diskriminacije u BiH: Analiza situacije i karakteristični problem” naslov je izvještaja koji je Analitika objavila u oktobru 2012.


Bela kuća: Trgovinski pregovori SAD i Kine bili konstruktivni\n► Bela kuća: Trgovinski pregovori SAD i Kine bili konstruktivni\nSAD i Kina danas su u Šangaju održali konstruktivne trgovinske pregovore, saopštila je Bela kuća.\nNova runda pregovora održana je pošto je američki predsednik Donald Tramp uzdrmao finansijska tržišta optuživši Peking da pokušava da odlaže dolazak do rešenja u trgovinskom sporu SAD i Kine, u nadi da će on izgubiti na predsedničkim izborima u novembru 2020. godine.\nSastanak u cilju okončanja trgovinskog rata dve zemlje završen je oko 40 minuta ranije nego što je bilo planirano, a nijedna delegacija nije se obratila medijima pre nego što su američki trgovinski predstavnik Robert Lajthajzer i ministar finansija Stiven Mnučin otišli na aerodrom.\nPortparolka Bele kuće Stefani Grišam izjavila je nekoliko sati kasnije da su "sastanci bili konstruktivni" i da se očekuje da pregovori budu nastavljeni u Vašingtonu u septembru, iako tačni datumi nisu objavljeni.\nEkonomisti su i pre današnjeg sastanka rekli da proboj nije izgledan jer između dve vlade i dalje postoje ista neslaganja oko kineske tehnološke politike i trgovinskog suficita zbog kojih su pregovori propali u maju.\nTramp i kineski predsednik Si Đinping dogovoril su se u junu da nastave pregovore, ali nijedan nije pokazao da je spreman da ponudi velike ustupke.\nSpor oko američkih prigovora da Peking krade ili vrši pritisak na kompanije da mu predaju tehnologiju napravio je probleme izvoznicima u obe zemlje i doveo do poremećaja u trgovini robom, od soje do medicinske opreme. Tramp je podigao takse na uvoz kineske robe vredne 250 milijardi dolara, dok je Peking uzvratio uvođenjem taksi na američku robu vrednu 110 milijardi dolara.


Izvor: Radio Televizija Vojvodine, 12.Nov.2019, 12:34\nU petak, 15. novembra Arena Cineplex poklanja svojim posetiocima SUPER PETAK! Cena ulaznica za sve filmove iznosiće samo 150 dinara, a početak vikenda ćemo 15. novembra pretvoriti u još zanimljiviji dan filmova. Super bioskopski dan postao je tradicionalno omiljena akcija posetilaca Arene Cineplex koju centralni novosadski multipleks organizuje nekoliko puta godišnje.\nFilmovi koji će biti prikazani tokom ovog super bioskopskog dana su neki od najaktuelnijih naslova kako za >> Pročitaj celu vest na sajtu Radio Televizija Vojvodine << najmlađe, tako i za starije. Neka od ostvarenja koja će se naći na repertoaru 15. novembra su najnoviji domaći film, rediteljski filmski prvenac Gordana Kičića “Realna priča”, trenutno najgledaniji film “Džoker”, film o kojem se mnogo priča i koji je pre svega nekoliko dana premijerno prikazan u Novom Sadu “Dnevnik Diane Budisavljević”, novi animirani hit film “Porodica Adams”, “Terminator: Mračna sudbina”,“Grdana: Gospodarica zla”, “Vojna akademija 5”, “Gde si pošla, Bernadet”,“Dr Sleep”,“Džudi”,“Ovčica Šone film” i mnogi drugi .\nZbog velikog interesovanja, karte nije moguće rezervisati nego je omogućena isključivo fizička prodaja na blagajnama Arene Cineplex.\nU okviru "Super petka" u bioskopu "Arena Cineplex" ulaznice za sve projekcije koštaće 150 dinara...Super bioskopski dan postao je tradicionalno omiljena akcija posetilaca "Arene Cineplex" koju centralni novosadski multipleks organizuje nekoliko puta godišnje...Filmovi koji će biti prikazani tokom...


DRŽAVA DA FINASIRA IZGRADNJU CRNOGORSKOG KULTURNOG CENTRA U NOVOM SADU\nCKM : Home / Vijesti / DRŽAVA DA FINASIRA IZGRADNJU CRNOGORSKOG KULTURNOG CENTRA U NOVOM SADU\nDRŽAVA DA FINASIRA IZGRADNJU CRNOGORSKOG\nKULTURNOG CENTRA U NOVOM SADU\nCrnogorska kulturna mreža je uputila inicijativu predśedniku Crne Gore Milu Đukanoviću da država finansiski pomogne adaptaciju prostorija za potrebe Crnogorskog kulturnog centra koji je započelo Udruženje crnogoraca Novog Sada.\nOvo Udruženje je uzelo u dugoročni zakup prostorije za potrebe Crnogorskog kulturnog centra koje je potrebno adaptirati da bi se privele namjeni. Izgradnjom ovog centra bi se doprinijelo očuvanju crnogorskog kulturnog identiteta, a crnogorska zajednica bi imala prostorije za ponos u prijestonici srpske kulture Novom Sadu.\nCrnogorska zajednica u Srbiji nema ozbiljan proctor u kojem bi se mogle održavati kulturne manifestacije na kojima bi moglo prisustvovati makar stotinu pośetilaca. Crnogorski nacionalni savjet koji je krovna institucija crnogorske zajednice u Srbiji nema adekvatne prostorije za rad, i za organizaciju kulturnih večeri, zbog neodgovorsnosti pojedinih njegovih članova, koji su sve uradili da Savjet ne zaživi na pravi način.\nNaša organizacija se više puta obraćala nadležnim institucijama sa ovim prijedlogom, ali nažalost čak ni odgovor nijesmo dobili.\nVjerujemo da će predśednik Milo Đukanović sa pozicije na kojoj se nalazi doprinijeti da se podrži izgradnja Crnogorskog kulturnog centra. Ako Republika Srbija može da godišnje za potrebe srpske nacionalne zajednice u Crnoj Gori izdvaja stotine hiljada eura, može i Crna Gora izdvojiti simboična sredstva za crnogorsku zajednicu u Srbiji.\nKrajnje je vrijeme da se sa organizacije marketinških sastanaka krene na konkretne stvari, kako se ne bi ugasilo crnogorsko ime u Srbiji. Svi znamo da se na posljednjem popisu broj građana Srbije koji se izjašnjavaju kao crnogorci prepolovio, a da Crna Gora na tu činjenicu nije reagovala.


Zbog retrogradne Venere mnogi će se pozabaviti sređivanjem privatnog života, naročito Vage i Škorpije\nVenera će ove jeseni takođe imati jednu retrogradnu fazu (jedinu ove godine) i to od 6. oktobra do 17. novembra po znacima Škorpije i Vage. Prvi deo, kad Venera uđe u Škorpiona 10.9., pokrenuće se i otvoriti mnoga pitanja povezana s emocijama ili emotivnim životom, a naročito kod Škorpija. Drugi deo je retro hod Venere koji kreće 6. oktobra – to je vreme kad će se analizirati moguće opcije povezane s postavljenim pitanjima, a to će trajati sve do 17. novembra, i kako će se Venera delom vratiti i u Vagu, mnogi odnosi (kao i ljudi koji imaju dosta od Vage) biće na iskušenjima i potrebama da se stvari dovedu tamo gde im je mesto. I konačno, kad Venera krene direktno, 17. novembra stvari će biti zrele, jasne za iznalaženje pravih odgovora i primenu rešenja po istim. Venera će ostati u Škorpiji sve do 31. decembra. (a od 1. novembra do 2. decembra biće u Vagi).


NBS | Guverner Jorgovanka Tabaković proglašena za najboljeg svetskog i evropskog guvernera po izboru magazina „The Banker”\nGuverner Jorgovanka Tabaković proglašena za najboljeg svetskog i evropskog guvernera po izboru magazina „The Banker”\nGuverner Narodne banke Srbije Jorgovanka Tabaković dobitnik je godišnjih priznanja za najboljeg guvernera na svetskom nivou i za najboljeg evropskog guvernera, koja dodeljuje mesečnik „The Banker”.\nMagazin „The Banker”, koji je deo grupe „Financial Times” i od 1926. godine piše o dešavanjima u svetu finansija i bankarstva, svake godine u januaru dodelom nagrade Central Banker of the Year odaje priznanje čelnicima centralnih banaka koji su s najvećim uspehom doprineli podsticanju rasta i stabilizaciji ekonomija svojih zemalja.\nPriznanje se dodeljuje na osnovu odluke redakcije tog magazina i ankete sprovedene među bankarima i ekonomistima, i to na svetskom nivou, kao i za Evropu, Severnu i Južnu Ameriku, Aziju – Pacifik, Bliski istok i Afriku.\nU obrazloženju za dodelu priznanja guverneru Jorgovanki Tabaković navedeno je da se ona nalazi na čelu Narodne banke Srbije od 2012. godine, i tokom tog perioda radila je na jačanju bankarskog sistema zemlje i sprovodila monetarnu politiku kojom je ublažena inflacija i podržana i domaća tražnja, i rast bankarskih kredita.\n„Danas je bankarski sistem Srbije visoko likvidan, profitabilan i dobro kapitalizovan, u velikoj meri zahvaljujući politici i nadzoru Narodne banke Srbije. Prema podacima Međunarodnog monetarnog fonda, u prvoj polovini 2019. godine, pokazatelj adekvatnosti kapitala ovog sektora bio je iznad 22%, dok su krediti privredi rasli po stopi od 10% godišnje.\nNaročito značajni u tom pogledu bili su ekspanzivna monetarna politika i sve veće poverenje u srpsku privredu, kao rezultat dobrog upravljanja Narodne banke Srbije i Vladinih institucija. Međutim, može se argumentovano tvrditi da je unapređeni kvalitet aktive bankarskog sektora Srbije odigrao važniju ulogu u dostizanju ovog rezultata. U toj oblasti, Narodna banka Srbije je, pod vođstvom gospođe Tabaković, ostvarila jedno od svojih najzapaženijih postignuća. Tokom 2019. godine, učešće problematičnih kredita kretalo se na nivou od oko 5%, u odnosu na 22% iz 2015. Ovaj nagli preokret u velikoj meri je zasluga rada Narodne banke Srbije, koja je u okviru Strategije za rešavanje problematičnih kredita, između ostalih mera, s velikim uspehom u bankarski sistem uvela unapređenje računovodstvenih standarda i procene kolaterala.\nUprkos ovom uspehu, Narodna banka Srbije je nastavila da unapređuje regulativu i nadzor da bi ojačala prudencijalni okvir u Srbiji. Tu spadaju regulatorne inicijative usvojene u decembru 2018. kojima se ograničava bankarski portfolio dugoročnih gotovinskih i potrošačkih kredita. Usvojena su i ograničenja stepena kreditne zaduženosti fizičkih lica. Pored toga, Narodna banka Srbije pokrenula je i anketu o izloženosti srpskih kreditora zajmoprimcima na tržištu koji se ne štite od deviznog rizika. Na taj način, Narodna banka Srbije će imati bolji uvid u to kako banke procenjuju zaštitu od deviznog rizika svojih klijenata i kako finansijske institucije upravljaju tim zajmovima.\nU oktobru 2018, Narodna banka Srbije pokrenula je sistem za instant plaćanja koji obuhvata transakcije u vrednosti do 300.000 dinara (2,849 dolara). Prema uslovima koje je Narodna banka Srbije uvela u aprilu 2019, kreditori u Srbiji su obavezni da obezbede instant plaćanja putem svih raspoloživih kanala plaćanja, uključujući, između ostalog, mobilno i internet bankarstvo, transakcije na šalterima, plaćanja računa i transakcije na prodajnim mestima. Pokretanje ove inicijative za instant plaćanja doprinosi još jednom cilju Narodne banke Srbije – dinarizaciji.\nNastojeći da podstakne korišćenje domaće valute i smanji upotrebu evra u privredi, Narodna banka Srbije je pokrenula niz inicijativa, uključujući veću obaveznu rezervu za devizne depozite. Instant plaćanja bi tome takođe trebalo da doprinesu većom upotrebom dinarskih plaćanja putem mobilnih telefona. Na osnovu podataka Međunarodnog monetarnog fonda, dinarizacija ukupnih depozita bankarskog sektora iznosila je 32% u aprilu 2019, dok je stepen dinarizacije ukupnih kredita privredi i stanovništvu bio 33%. Uz to, udeo državnog duga u dinarima bio je oko 25%. Iako je to skroman rast nakon usvajanja prve državne strategije dinarizacije u 2012, tempo reformi mogao bi da se ubrza nakon revidiranja strategije u 2018. godini.\nU međuvremenu, u junu 2019. Srbija je uklonjena sa sive liste FATF-a, što znači da više nije pod monitoringom ove organizacije u sklopu kontinuiranog usklađivanja sa standardima u oblasti sprečavanja pranja novca i finansiranja terorizma. Pod rukovodstvom gospođe Tabaković, Narodna banka Srbije je odigrala ključnu ulogu u postizanju ovog cilja, svojim osnovnim regulatornim i nadzornim ovlašćenjima.\nZahvaljujući ovim i drugim merama, gospođi Tabaković dodeljena je svetska nagrada za najboljeg guvernera centralne banke 2020. godine. Stabilnost finansijskog sektora Srbije, kao i širi uspeh srpske ekonomije u proteklim godinama, umnogome su rezultat njenog rada. Pored toga, gospođa Tabaković se ne odmara na lovorikama. U toku su aktivnosti na unapređenju nadzora Narodne banke Srbije nad bankarskim sektorom i unapređenju kanala komunikacije s drugim državnim telima. Iz ovih i drugih razloga, Srbiju očekuje svetlija ekonomska budućnost”, navedeno je u obrazloženju za dodelu nagrade.\nPovodom dodele priznanja, guverner Jorgovanka Tabaković izjavila je da joj, iako mnoga priznanja koja smo kao država dobili za ekonomske uspehe podrazumevaju priznanja rezultata Narodne banke Srbije i priznanja njoj lično, ovo prvo lično priznanje mnogo znači.\n„Veliko je zadovoljstvo primiti vest o ovakvoj nagradi od tako uglednog i uticajnog časopisa. Zadovoljna sam najviše zbog toga što zahvaljujući rezultatima našeg rada građani Srbije bolje žive, lakše mogu da planiraju svoj život i poslove, a privrednici imaju predvidive i podsticajne uslove za poslovanje. I bez priznanja i pohvala ja mogu jedino ovako kako sam radila i do sada – u najboljem interesu svih, jer je Narodna banka Srbije institucija koja mora da u mozaik složi sve pojedinačne interese. I ubuduće će svi naši napori biti usmereni ka očuvanju postignute stabilnosti, stabilnoj i zdravoj ekonomiji i finansijskom sektoru, i iznad svega daljem unapređenju životnog standarda naših građana”, izjavila je guverner Jorgovanka Tabaković.


SNSD Hercegovina: Odbornički dodatak za najugroženije u poplavama | Trebinje Live\nSNSD Hercegovina: Odbornički dodatak za najugroženije u poplavama\nPredstavnici opštinskih odbora SNSD-a iz istočne Hercegovine danas su održali sastanak u Trebinju na kome su odlučuli da se svi odbornici ove političke partije sa područja hercegovačke regije odreknu po jednog mjesečnog odborničkog dodatka za stanovnike poplavljenih područja u Republici Srpskoj.\nPredsjednik Kluba odbornika SNSD-a u Skupštini grada Trebinja Zdravko Butulija rekao je da je riječ o 11.500 KM.\n"Sastanak je organizovan radi bolje koordinacije i bržeg načina zajedničkog djelovanja, da bi neophodna pomoć bila na adekvatniji način dostavljena na odgovarajuća mjesta", dodao Butulija i napomenuo da je trenutno najneophodnija humanost i solidarnost svih građana sa stanovnicima ugroženih područja.\nOn je napomenuo da će SNSD u Hercegovini nastaviti sa prikupljanjem neophodne pomoći u hrani, odjeći, lijekovima i drugim namirnicama.\nIz SNSD-a poručuju da u ovom trenutku treba pokazati solidarnost, da svi građani treba zajedno da djeluju da bi se pomoglo onim kojima je u ovom trenutku pomoć neophodna.\nPedesetak mladih socijaldemokrata Trebinje danas je otputovalo u Bijeljinu da bi pomogli na saniranju probijenih nasipa.\nNesebičnu pomoć poplavljenom stanovništvu pružaju i građani Bileće, koji organizovano donese prehrambene i druge proizvode koji će biti otpremljeni na sjever Srpske.\nPoslanik u Narodnoj skupštini Republike Srpske iz Bileće Radovan Vuković podržao je ovakav vid saradnje u Hercegovini, ističući da sve opštine trabaju da rade koordinisano.\nVuković je rekao da je opština Bileća uplatila 20.000 KM, uputila kamion sa prehrmabenim proizvodima i tri cisterne sa 30.000 litara vode za piće za najugroženija područja.\nZa poplavljena područja pomoć je upućena i iz Nevesinja, Gacka i drugih hercegovačkih opština.\nRadovan Vuković ostao bez mandata\nCvijanović: Budući mandatar će biti kadar SNSD-a\nDodik: Nema koalicije sa PDP, radićemo sa onima iz SDS koji su se vratili rodoljublju i patriotizmu


Evroposlanici glasali za delovanje protiv Madjarske zbog podrivanja vrednosti EU | Novinska agencija Beta\nSVET | 12.09.2018 14:15 > 12.09 15:48\nEvroposlanici glasali za delovanje protiv Madjarske zbog podrivanja vrednosti EU\nPoslanici Evropskog parlamenta glasali su danas za to da EU preduzme pravni postupak protiv Madjarske zbog ozbiljnog kršenja demokratije i evropskih vrednosti u toj zemlji.\nPoslanici su ubedljivom većinom sa 448 glasova za, 197 protiv i 48 uzdržanih glasali za izveštaj koji preporučuje aktiviranje procedure po Članu 7 ugovora o funkcionisanju EU, prema kojem Madjarska može da bude kažnjena i uskraćivanjem prava na glasanje.\nEvropski parlament osudio je sistematsko ugrožavanje vrednosti Unije u Madjarskoj i zatražio od EU da reaguje pokretanjem postupka po Članu 7, što je najradikalnija mera za neku zemlju koja ne poštuje evropska pravila, preneli su svetski mediji.\nEvropska komisija pokrenula je 2017. godine postupak protiv Poljske zbog reforme pravosudja, ali je ovo prvi put da je Evropski parlament iskoristio svoje pravo da traži od EU da se izjasni o stanju vladavine prava u nekoj državi članici.\nZa dalje postupanje sada su nadležni Savet ministara spoljnih i evropskih poslova EU i austrijsko predsedništvo Saveta EU.\nPoslanica Zelenih u Evropskom parlamentu, Holandjanka Judit Sargentini podnela je u tom telu izveštaj u kojem je predloženo otvaranje pravnog postupka protiv Madjarske, a u tekstu su uglavnom ponovljene primedbe iz ranijih izveštaja UN, Saveta Evrope, OEBS-a i Evropske komisije.\nU izveštaju, Madjarskoj su prebačeni ozbiljni propusti i kršenje evropskih vrednosti u oblasti ustavnog sistema, nezavisnosti pravosudja, slobode medija, slobode univerziteta, položaja Nevladinih organizacija i položaja azilanata i imigrata, ali i u drugim oblastima.\nKritike su upućene na račun transparentnosti ustavnog sistema utemeljenog ustavom koji je 2012. godine usvojen pod vladom Viktora Orbana, a koji je od tada menjan čak šest puta. U izveštaju je ocenjeno da prilikom usvajanja ustava nije bilo javne rasprave, da nisu konsultovani predstavnici civilnog društva i da je tim dokumentom oslabljeno načelo podele vlasti.\nVladi pod vodjstvom Orbanove stranke Fides prebačeni su i pojedini aspekti reforme pravosudja iz 2010. godine, iako je napomenuto da su od tada, pod pritiskom Evropskog suda, neke odredbe koje su ugrožavale nezavisnost pravosudja ponovo promenjene.\nNa meti kritike evroposlanika našao se i položaj medija u Madjarskoj, pošto je Orbanova vlada medijskom reformom u prvom mandatu de fakto pod svoju kontrolu stavila javne medije, otežala pravni položaj ostalih medija, omogućila ljudima bliskim politici vlasničku koncentraciju medija i otežala pristup informacijama.\nKritika slobode univerziteta u prvom redu se odnosi na kontroverzni zakon iz 2017. godine čija je meta bio Centralnoevropski univerzitet koji je osnovao američki milijarder i filantrop madjarskog porekla Džordž Soroš. Tesno sa tim u vezi je i položaj Nevladinih organizacija, za koje je u Madjarskoj usvojen poseban zakon o NVO koje se finansiraju iz inostranstva, što je u izveštaju Evropskog parlamenta ocenjeno kao ugrožavanje slobode udruživanja.\nU izveštaju se ukazuje i na više puta ponovljene osude ponašanja madjarskih vlasti prema izbeglicama. Te kritike, kojima se pridružio i Savet za ljudska prava EU, odnose se na izgradnju žičanih ograda na granicama Madjarske sa Srbijom i Hrvatskom, zlostavljanje tražilaca azila, nedovoljnu brigu o maloletnim izbeglicama i automatsko proterivanje ilegalnih migranata.\nPredmet krtike u izveštaju bili su i korupcija u Madjarskoj, položaj žena, odnos prema LBGT zajednici, prema etničkim manjinama poput Roma i beskućnicima.\nMadjarska vlada odbacila je izveštaj Sargentinijeve kao "gomilu laži" i evropskim poslanicima podelila svoj dokument na 108 strana u kojem je pokušala da opovrgne optužbe.


Ko je pljačkaški klan u građevinskom preduzeću Rad i kakva mu je strategija\nKupljene sudije i slobodni zidari\nMada je građevinsko preduzeće Rad u stečaju do sada imalo desetak stečajnih upravnika, a celokupan slučaj ovog nekadašnjeg srpskog i jugoslovenskog giganta dospeo na sud i na stranice najcrnjih hronika, te je dokazano da firmom vlada i spolja i iznutra jedno kriminalno osinje gnezdo, pravosuđe ni do današnjeg dana nije uradilo svoj posao. Očigledno, država izbegava da jednom zauvek stavi tačku na ovu temu. Razlog tome pokušali su da pronađu predstavnici sindikata "Nezavisnost", pa je njihovo istraživanje specijalno za Tabloid ustupio Bratislav Cenić, sekretar granskog sindikata građevinarstva. Naša novina ga bez skraćenja, u celosti prenosi.\nDolaskom inženjera Branislava Vučića u prelomnom (sindikalci vole da kažu "sudbonosnom") trenutku na mesto direktora nekada slavnog jugoslovenskog privrednog giganta, građevinskog preduzeća Rad, počinje formiranje organizovanog kriminalnog klana, i počinje pljačka ogromnih deviznih zarada od investicija koje je ova referentna firma imala u inostranstvu, prvenstveno u Rusiji, Libiji, Ukrajini i Nemačkoj.\nVučić je, zajedno sa svojim ljudima, osnivao preduzeća u inostranstvu (Ispak i Inkotes na Kipru), kapitalom građevinskog preduzeća Rad, koji je kasnije prebacivao na račune preko kojih je pljačkana zarada radnika i preduzeća.\nU ovome su se pridružila i mnoga druga preduzeća osnovana kapitalom tadašnjih jugoslovenskih državljana, kao što su Juhos, Ispak, Inkotes, a u Švajcarskoj firme Broker trejd, Rafides, Rokler... Na taj način je stvoren jedan ozbiljan pljačkaški klan.\nU dva nalaza ondašnjeg Saveznog deviznog inspektorata, a kasnije više puta od strane sindikata "Nezavisnost", ali i zaposlenih radnika, podnošene su prijave protiv Vučića i drugih lica, ali je svakom prilikom došlo do blokade procesuiranja ovog kriminala posredstvom advokatske kancelarije Kastratović-Ignjačevi, uz obilatu podršku tadašnjeg predsednika Trgovinskog suda, Gorana Kljajevića, čiju zaštitu je takođe uživao i Radoslav Jocović, direktor holding-kompanije Rad.\nBranislav Vučić je danas penzioner, ali je ostavio svog sestrića Zorana Kostića da nastavi započeto pljačkanje i rasturanje preduzeća, kako bi ga prisvojili i kasnije privatizovali preko firme Alpina, bez obzira što je bilo u stečaju.\nČlanovi ovog pljačkaškog klana pomenuti su u mnogim krivičnim prijavama, ali su uvek izbegavali ruku pravde posredstvom korumpiranih javnih tužilaca poput Vladimira Vukčevića koji je punih dve godine držao u fioci prijave protiv Branislava Vučića, i za to vreme nije pokrenuo niti postupak niti izjašnjenje po prijavi.\nU međuvremenu su smenjeni svi inspektori policije koji su istraživali ovaj slučaj, a njihovi šefovi razrešeni dužnosti! Vladimir Vukčević je, recimo, kasnije nagrađen mestom Specijalnog tužioca za ratne zločine.\nKoliko je duga i mučna priča o građevinskom preduzeću Rad, najbolje govori i činjenica da je još 11.07.2001. godine tadašnjem stečajnom upravniku građevinskog preduzeća Rad, uputila pismo savetnica tadašnjeg suda, u kome ga obaveštava: "...U predmetu stečaja nad dužnikom GP Rad Internacional DOO Beograd dostavlja vam se zahtev za zaštitu zakonitosti Saveznog državnog tužioca Gt. br. 515/2001 od 06.07.2001. godine, podignut protiv rešenja Privrednog suda u Beogradu i rešenja Višeg privrednog suda u Beogradu, na koji možete odgovoriti u roku od 15. dana neposredno ovom Sudu".\nTadašnji zamenik Saveznog državnog tužioca Milorad Radovanović, podigao je Zahtev za zaštitu zakonitosti, a protiv rešenja Privrednog suda u Beogradu i Višeg privrednog suda u Beogradu "zbog bitnih povreda postupka i pogrešne primene materijalnog prava". Tom prilikom je predložio da se pobijena dotadašnja rešenja ukinu a predmeti vrate prvostepenom sudu na ponovni postupak i odlučivanje.\nSudija Radovanović je, u samoj završnici obrazloženja, održao je pravno- filozofski traktat o tome šta je stečaj a šta radnička prava: "...Suština stečaja, koji treba da predstavlja poslednju fazu u nizu mera ozdravljenja preduzeća (posle prinudnog poravnanja), nije njegovo uništenje, umanjenje imovine ili prestanak rada 1600. zaposlenih (što je sve i zaključak stečajnog upravnika) već njegovo oživljavanje i omogućavanje nastavka rada i korišćenje već do tada uloženog rada".


22 сеп Održan sastanak Opštinskog tima za zaštitu i spašavanje\nPosted at 13:38h in Opština\tby\tBiljana Nokovic\nU Tivtu je trenutno 20 aktivnih slučajeva obolijevanja od korona virusa, 76 osoba se oporavilo od ove bolesti, dok su 3 osobe preminule, saopšteno je danas na sastanku Opštinskog tima za zaštitu i spašavanje, kojim je predsjedavao predsjednik Opštine Tivat dr Siniša Kusovac.\n“Pred nama je vrijeme sezonskog gripa, početak školske godine, period koji donosi brojne rizike kada je u pitanju dalje širenje korona virusa. Zato je važno da inspekcijski organi na opštinskom i državnom nivou inteziviraju svoje aktivnosti, da djeluju preventivno, a kada je to potrebno i represivno, izricanjem kazni i sankcija.” – kazao je Predsjednik Opštine, posebno napominjući važnost koordinacije svih službi i organa.\nKomandir opštinske Službe zaštite i spašavanjaZoran Barbić najavio je šesti krug dezinfekcije grada, i očekuje se da ove aktivnosti počnu narednih dana. Sastanku OTZS su prisustvovali i predstavnici Komunalnog preduzeća iz Tivta i tivatskog Vodovoda i kanalizacije.


► Mašinovođa uhapšen zbog sudara vozova u Češkoj\nFoto: Beta/AP/Czech Republic Police\n"Preslušali smo snimak komunikacije mašinovođe i dispečera. Iz njega se zaista vidi da je voz u pravcu Karlovih Vari trebalo u stanici Pernjik da sačeka da prođe voz u suprotnom pravcu, što se nije desilo", kazao je danas češkom javnom radiju Radiožurnal generalni inspektor Železničke inspekcije Jan Kučera.\nVozovi su se čeono sudarili u nepreglednom teško pristupačnom planinskom terenu na severo-zapadu Češke pri brzini od oko 50 kilometara na čas, a udar je demolirao kabine lokomotive, odbacio jednu kompoziciju 12 metara natrag i povređena su obojica mašinovođa.\nU sudaru su poginuli Čeh i Nemac, devetoro od ukupno 33 putnika je povređeno teže i sa srednje teškim povredama i prebačeno u bolnice, a 15 lakše.\nŽeleznička inspekcija je procenila štetu na 770.000 evra u preračunu.\nMašinovođi koji je prema prvim saznanjima istrage skrivio tragični sudar preti optužba za krivično delo ugrožavanja bezbednosti zbog nemara.\nČeškim vatrogascima i ekipama Hitne pomoći pomagali si u spasioci iz obližnje Nemačke.\nU Češkoj najviše pozitivnih od početka epidemije ali u lokalnim žarištima\nU Češkoj je posle pet dana kada je za redom zabeleženo više od 100 novih slučajeva pozitivnih na virus korona broj aktivnih slučajeva jutros prešao rekord od početka epidemije iz aprila,...


Knjige ›› Viktimologija›› Trgovina muškarcima u Srbiji\nKnjiga na izuzetno uspešan i efektan način osvetljava svu složenost i ključne probleme u definisanju i suprotstavljanju trgovini ljudima, i predstavlja prvu eksplorativnu studiju o trgovini muškarcima ne samo u Srbiji nego i u regionu. Vrednost ove knjige nije samo u njenom preglednom karakteru i rasvetljavanju obima i karakteristika ove pojave, već i u ukazivanju na neke izuzetno važne predrasude koje postoje kada je u pitanju trgovina muškarcima. Ona postavlja trgovinu muškarcima u kontekst savremenog srpskog društva i svih problema sa kojima se ono suočava, posebno u vezi sa procesom rata, tranzicije, globalizacije, neo-patriotizma i retradicionalizacije rodnih uloga, i surove, nekontrolisane prvobitne akumulacije kapitala. Poglavlje ove knjige koje se bavi viktimogenim i kriminogenim faktorima trgovine muškarcima u Srbiji je izuzetan primer, a takvi primeri se retko mogu sresti ne samo u domaćoj nego i u međunarodnoj literaturi, kako se složeni društveni fenomeni moraju dekonstruisati i raslojavati da bi se razumeli.\ndr Sanja Milivojević Univerzitet Zapadni Sidnej, Australija\nRepublika Srbija je očigledno integralni deo svetskog tržišta ljudima. Uz to, nesporno je da, kao zemlja u tranziciji, nije dovršila reformu nacionalnog sistema bezbednosti. To uslovljava brojne nedostatke i nesavršenosti naše ukupne bezbednosne politike, subjekata sistema bezbednosti, te poslova i mera koje (bi trebalo) da preduzimaju na polju prevencije i suzbijanja kriminala, odnosno zaštite, pomoći i podrške žrtvama , naročito ozbiljnih zločina kakav je trgovina ljudima. Istraživanjem čiji rezultati su izloženi u ovoj knjizi je dokazano da je naš sistem suprotstavljanja trgovini ljudima daleko od idealnog, te da moramo da uložimo dodatne napore na njegovom restruktuiranju i profesionalizaciji. U tom smislu, naročito su značajne preporuke definisane na osnovu zaključaka istraživanja.\nTrgovina muškarcima u Srbiji je studija grupe istraživačica Viktimološkog društva Srbije, predvođenih prof. dr Vesnom Nikolić-Ristanović. Ovo obimno empirijsko istraživanje je, u okviru dvogodišnjeg projekta pod nazivom „Muške žrtve trgovine ljudima u Srbiji“, finansijski podržala Kancelarija za praćenje i suzbijanje trgovine ljudima američkog Stejt Departmenta. To ga čin i referentnim i značajnim, s obzirom na to da pomenuta američka institucija, inače jedna od vodećih u svetu na polju praćenja pojava trgovine ljudima, podržava realizaciju samo ozbiljnih naučno-istraživačkih projekata.\nReč je o originalnom i smelom poduhvatu: do sada kod nas, kao ni u širem regionu , nisu vršena empirijska istraživanja trgovine muškarcima. Razbijajući duboko ukorenjene predrasude da muškarci nisu i nemogu da budu žrtve trgovine ljudima, te da je to zločin nad ženama i decom, istraživački tim Viktimološkog društva Srbije osvetlio je deo tamnog pojasa savremenog teškog i najčešće organizovanog kriminala, o kojem kod nas gotovo i da nema teorijske građe, kao ni izveštaja državnih organa.\nZbog složene i latentne prirode trgovine muškarcima, istraživanje je očigledno bilo skopčano s brojnim teškoćama koje su istraživačice vešto i uspešno prevazišle. Problem iznalaženja adekvatnog naučno-istraživačkog instrumentarijuma, za ovaj istraživački tim i nije bio naročit: Viktimološko društvo Srbije ima bogato iskustvo, zbog čega uživa veliki autoritet na polju istraživanja pojava trgovine ljudima i praktičnog delovanja u rešavanju ovog bezbednosnog problema.\nStruktura studije je sistematično postavljena, uvažavajući sled izlaganja od opšteg, preko posebnog ka pojedinačnom. Osim Uvoda, u kojem su iz ne te naznake o motivima, istorijatu i akterima istraživanja, studija sadrži šest delova. Gotovo svaki od njih takođe sadrži uvodni deo, glavni deo i zaključak . Takva sistematika potvrđuje temeljnost, upornost i predanost istraživačica koje su nastojale da osvetle sve relevantne činjenice, pa i detalje o pojedinim segmentima predmeta svog istraživanja. To ovu studiju čini veoma informativnom, zbog čega će sigurno biti podstrek i rasadnik ideja budućim istraživačima pojava trgovine ljudima.\nDoc. dr Saša Mijalković Kriminalističko-policijska akademija u Beogradu


RTCG - Radio Televizija Crne Gore - Nacionalni javni servis :: Ekonomija :: CBCG: Veći PDV, veća inflacija\nPOTRENO JOŠ ANALIZA 03. 06. 2013. 15:51 >> 15:51 0\nPOTRENO JOŠ ANALIZA\nCBCG: Veći PDV, veća inflacija\nNajavljeno povećanje stope poreza na dodatu vrijednost sa 17 na 19 odsto, prema trenutnim projekcijama Centralne banke, uticalo bi na inflaciju u Crnoj Gori u rasponu od 0,5 do 0,8 odsto, saopštio je guverner Milojica Dakić.\nCBCG je za ovu godinu projektovala stopu inflacije od 1,5 do 3,5 odsto. On je, na sjednici skupštinskog Odbora za ekonomiju, finansije i budžet koji je razmatrao prošlogodišnji izvještaj o radu CBCG, kazao da je zbog brzine donošenja odluke o povećanju PDV-a, potrebna jedna potpunija analiza.\nOdbor je prilikom glasanja o izvještaju imao podijeljen stav, odnosno nije imao većinu da predloži Skupštini njegovo usvajanje, jer se po pet poslanika izjasnilo za i protiv njega.\nDakić je, obrazlažući izvještaj, saopštio da su ekonomska kretanja u Crnoj Gori u prošloj godini bila pod jakim uticajem međunarodnog okruženja.\n„Rast bruto domaćeg proizvoda koji je bio predviđen na nivou od dva odsto, redukovan je u drugoj polovini godine na 0,5 odsto. Inflacije je bila na nivou od 5,1 odsto, što je znatno više od one u eurozoni“, naveo je Dakić.\nPredsjednik Odbora i poslanik Socijalističke narodne partije, Aleksandar Damjanović, smatra da je teško očekivati oporavak u bankarskom sektoru, ako on ne daje podršku realnom.\nOn je dodao da se hitno mora rješavati problem nekvalitetnih kredita, koji su u prošloj godini iznosili 320 miliona eura, kao i onih koji kasne sa otplatom, u iznosu od 440 miliona eura.\nDamjanović se posebno osvrnuo na mikrofinansijske institucije, koje su, prema izvještaju CBCG, u prošloj godini izdale 29,6 miliona eura kredita i ostvarile pozitivan finansijski rezultat od 2,4 miliona eura.\nPoslanik Pozitivne Crne Gore, Mladen Bojanić, ocijenio je da banke jesu stabilne, ali da postoji problem, jer je privreda nezadovoljna ponašanjem banaka.\n„Sve je nepovoljniji položaj realnog sektora u odnosu na banke“, tvrdi Bojanić.


Dačić: Evrointegracije su prioritet – Nadlanu.com\nDačić: Evrointegracije su prioritet\nObjavljeno 6. maja 2013. / 19:18:32\n''Vlada Srbije, u tom pravcu, ostvaruje značajne rezultate na regionalnom i širem međuanrodnom planu, a u cilju intenziviranja evrointegracije Srbije, odnosno otpočinjanja pregovora o članstvu'', rekao je Dačić u bečkom ''Karl Rener'' institutu na predavanju o ''Srbiji na putu ka EU'' kojim je završio zvaničnu posetu Austriji.\nPodsećajući da je Srbija 1. marta prošle godine dobila status kandidata za članstvo u EU, Dačić je naveo da ''radimo na ispunjavanju svih kriterijuma za sledeću fazu odnosa – otpočinjanje pregovora sa EU što bi imalo i širu, prihološku dimenziju kod srpskog javnog mnenja u smislu da zemlja zaista napreduje ka evropskoj integraciji''.\nPrema njegovim rečima, nova Vlada je u kratkom vremenskom intervalu pokazala posvećenost razvijanju i unapređenju odnosa sa EU, kao glavnim partnerom i ujedno je demonstrirala konstruktivan pristup ispunjavanja kriterijuma za članstvo, a koji su joj postavljeni kroz reformsku agendu, sa jedne, kao i kroz posvećenost dijalogu sa Prištinom, sa druge strane.\nDačić smatra da su zaključci ministara spoljnih poslova EU na decembarskom Savetu, krajem prošle godine, poslali važan politički signal koji realno može omogućiti pripremu odluke o početku pregovora o članstvu Srbije do kraja irskog predsedavanja.\nOn je ukazao da se u sprovođenju unutrašnjih reformi može konstatovati vidljih napredak, što je potvrđeno i u poslednjem izveštaju Evropske komisije.\nKada je reč o Kosovu i Metohiji, dijalog između Beograda i Prištine, nakon izbora u Srbiji, podignut je na visoki politički nivo, uz posredovanje Ketrin Ešton, istakao je Dačić dodajući da je rezultat dijaloga parafiranje Prvog sporazuma o principima koji regulišu normalizaciju odnosa.\n“Sporazumom je srpskoj zajednici na Kosovu data nova vizija budućnosti, uvažene njene potrebe i prihvaćeni naši zahtevi kroz formiranje Zajednice srpskih opština na KiM“, konstatovao je on ističući da je napravljen i sledeći korak u pripremi osnivanjem akcionog tima za izradu plana implementacije sporazuma.\nPremijer Vlade Srbije je oceni posle razgovora sa austrijskim kancelarom Vernerom Fajmanom, da Beograd može biti siguran da će Austrija Srbiju podržati u dobijanju datuma za otpočinjanje pristupnih pregovora sa EU.\n“Sastanak sa kancelarom je bio veoma dobar isto kao i sa drgim austrijskim zvaničnicima. Još jednom sam dobio potvrdu da će Austrija biti veoma glasna u podršci da Srbija dobije datum za otpočinjanje pregovora na evropskim forumima u junu mesecu“, kazao je Dačić.\nPrema njegovim rečima austrijski kancelar je bio veoma zadovojan razvojem situacije na Balkanu u smislu regionalne saradnje.\nImajući u vidu da je Evropska komisija zaključila da Srbija ispunjava političke kriterijume i uslove iz procesa stabilizacije i pridruživanja i preporučila da se pregovori o pridruživanju Srbije EU otvore, Dačić je naglasio da smatra da su time stvoreni uslovi da Savet Unije donese odluku o početku pristupnih pregovora sa srbijom u junu ove godine.\n“U tom smislu očekujemo podršku država članice EU, a posebno prijatelja iz Austrije … Ova podrška Austrije nam je posebno značajna jer postoje naznake da neke od članica EU, pre svega Nemačka, ne smatraju da je postizanje Sporazuma u Briselu dovoljan uslov za nastavak procesa evrointegracije, već otvaraju mogućnosti za dalje uslovljavanja u pogledu dobijanja datuma za otpočinjanje pregovora“, naglasio je on.\nDačić je kazao da smatra da je proces evropske integracije Srbije kapitalno važan za integraciju čitavog regiona, i da je bitno da se dosadašnji pozitivni trendovi u oblasti evropskih integracija zadrže i ojačaju.\n“Srbija je spremna da sa Bosnom i Hercegovinom, Hrvatskom i ostalim susedima rešava sva otvorena pitanja u evropskom duhu putem dogovora“, poručio je on rekavši da Srbija razume neophodnost intenziviranja regionalne saradnje i razvoja dobrosusedskih odnosa.\n“Srbija očekuje da je EU, a posebno velike uticajne države članice, kao što su Nemačka, Velika Britanija, Francuska, Austrija posmatraju kao ravnopravnog partnera u regionu zapadnog Balkana i da na pravi način valorizuju sve napore, koje je uložila i pokazala na svom evropskom putu, odnosno da se pregovori o članstvu Srbije u Uniju otvore što pre i bez daljeg odlaganja“, naglasio je Dačić.\nDačić se danas sastao sa austrijskim vicekancelarom i šefom diplomatije Mihaelom Špindelegerom, posle čega je rekao da će Vlada razgovarati sa Srbima sa severa Kosova i da je sporazum iz Brisela prilika koja se ne sme propustiti i koju treba iskoristiti za novo pozicioniranje Srbije.


LDA Knjaževac - Važni događaji u okviru projekta ''Mladi Balkana za Evropu''\nPored dvodnevne radionice na temu zapošljavanja i obrazovanja, održan je Regionalni forum mladih tokom koga je izrađen predlog zajedničke Delkaracije.\nDvodnevna regionalna radionica za mlade bila je mesto učenja o procesima i procedurama evropskih integracija, sa posebnim osvrtom na zapošljavanje i socijalnu koheziju, uz osposobljavanje za samostalno praćenje procesa evropskih integracija u navedenim oblastima. Radionice su obuhvatile neke od najvažnijih tema za mlade sa Balkana i Turske, kao što su reforme tržišta rada, standardi dostojanstvenog rada, socijalna kohezija, mobilnost mladih i prilike za zapošljavanje. Mladi su imali prilike da bolje razumeju proces reformi u ovim oblastima, ko su glavni akteri, šta su najveće prepreke reformama i na koji način je najbolje realizovati reforme uz praćenje njihovih rezultata i efekata.\nU okviru Regionalnog foruma mladih, 07. novembra, formirana je Mreža mladih Balkana za Evropu. Mladi učesnici Foruma pokrenuli su inicijativu za stvaranje regionalne mreže mladih koji će pratiti reforme koje su deo procesa EU integracija zemalja regiona. Mreža mladih Balkana za Evropu trenutno okuplja mlade učesnike Foruma koji će stečena znanja u okviru prethodno održanih radionica primenjivati u praksi, kroz praćenje neke od obrađenih tema koje se tiču procesa evropskih integracija u državama iz kojih dolaze. Tokom Foruma ova grupa mladih sastavila je i zajedničku deklaraciju kojom poziva sve ostale mlade iz regiona da im se pridruže. OVDE možete pročitati i, ukoliko želite, potpisati njihovu zajedničku Deklaraciju.\nDogađaji u Prištini okupili su ukupno više od pedeset mladih aktivista i studenata iz zemalja zapadnog Balkana i Turske.\nProjekat ''Mladi balkana za Evropu'' partnerski realizuju organizacije Fondacija centar za demokratiju i CRTA iz Beograda, Evropska asocijacija za lokalnu demokrtaiju ALDA sa sedištem u Strazburu, Balkanska mreža za lokalnu demokratiju BNLD sa sedištem u Skoplju, Youth Act iz Albanije i Sodem iz turske. Ovaj projekat finansiraju Evropska unija i Balkanski fond za demokratiju.


Obeležen Međunarodni dan invalida\nNaslovna Društvo Naše priče Obeležen Međunarodni dan invalida\nPod pokroviteljstvom Pokrajinskog sekretarijata za socijalnu politiku, demografiju i ravnopravnost polova, 2. decembra u Novom Sadu je svečano obležen 3. decembar Međunarodni dan invalida i 55 godina postojanja Saveza invalida rada Vojvodine.\nSvečanost je otvorio hor „Zlatni glas“ iz Šida sa himnom Srbije „Bože pravde“. Prisutnima se obratila Stana Svilarov predsednica Saveza invalida rada Vojvodine, kao i Predrag Vuletić, pokrajinski sekretar za socijalnu politiku, demografiju i ravnopravnost polova.\nSledio je prigodan osvrt na 3. decembar i 55 godina postojanja Saveza invalida rada Vojvodine. Na kraju svečanosti dodeljeni su pokloni i priznanja zaslužnima.\nIz OO Invalida rada iz Bačke Palanke, svečanosti je prisustvovala delegacija na čelu sa predsednikom Nedeljkom Baćinom.\nSavez invalida Vojvodine\nPrethodni tekstBogata istorija Bačke Palanke iznenađuje i žitelje\nSledeći tekstPobedilo gazdinstvo „Jovkić“


Izvoz BiH u Tursku premašio uvoz\n29.03.2018. / 16:15\nSARAJEVO – Izvoz iz BiH u Tursku posljednjih mjeseci je premašio izvoz iz Turske u BiH, rečeno je danas na sastanku ministra spoljne trgovine i ekonomskih odnosa BiH Mirka Šarovića i ministra ekonomije Turske Nihata Zeybekcija.\nIstaknuto je da se nakon intenzivnih pregovora i rada uspješno finalizuje i Sporazum o slobodnoj trgovini koji će doprinijeti daljem usponu ukupne razmjene dvije zemlje, uz napomenu da je samo izvoz brašna u odnosu na protekli period povećan za 16 puta, saopšteno je iz Ministarstva spoljne trgovine i ekonomskih odnosa BiH.\nŠarović se posebno osvrnuo na potrebu preduzimanja koraka na stvaranju uslova za značajnija ulaganja turskih investitora.\nTokom sastanka ocijenjeno je da stepen investiranja dovoljno ne prati “uzlazne trgovinske odnose”, te da će akcenat u narednom periodu biti upravo na uklanjanju birokratskih barijera koje onemogućavaju veće investiranje u BiH.\nProduženi su rokovi za realizaciju kredita Turske za razvojne projekte iz oblasti poljoprivrede i druge projekte. Najavljen je i skori trilateralni sastanak resornih ministara BiH, Srbije i Turske, te otvaranje privrednog predstavništva BiH u Istanbulu. Srna\nTagovi: bihizborizvozmirko sarovicturskauvozvazno


MILOVA MAFIJA SE VRAĆA NA VLAST?! Formiranje novih partija ide u prilog DPS-u – 24sata online\nMILOVA MAFIJA SE VRAĆA NA VLAST?! Formiranje novih partija ide u prilog DPS-u\nFoto: Tanjug/Predsedništvo Crne Gore\nJasno je da nove partije, ukoliko dođe do njihovog formiranja, neće svojim programom i delovanjem udariti na biračko telo DPS-a, već će doći do nove prekompozicije unutar dugogodišnjih opozicionih birača, odnosno, sadašnje većine. To je preko dve decenije već viđen scenario, svaka nova partija koja je osnovana samo je indirektno pomagala DPS-u i razbijala kakvo takvo jedinstvo u bloku koji se decenijama suprotstavlja DPS-u.\nUsitnjavanje tog biračkog tela, na ruku može ići samo DPS-u i Đukanoviću i samo zlonamerni to ne vide. Niko ne sumnja u dobre namere onih koji miale da osnivanjem novih partija mogu pobediti DPS, ali je realnost surova i drugačija.\nSadašnju parlamentarnu većinu čini više od 10 stranaka i udruženja i svaka nova partija na tom fonu značila bi razbijanje mukom stečene većine koja je porazila DPS.\nZato je logično, da se umjesto formiranja novih partija, oni koji to žele, priključe i ojačajaju neku od 10 partija ili Udruženja koja sada čine većinu i tako neće doći do razbijanja tog biračkog tela. Ako im je cilj da se DPS ne vrati neće dodatno deliti ovaj podeljeni narod.\nzborima, već samo može doći do prekompozicije glasova unutar istog biračkog tela, pa DPS može da trlja ruke, jer tako nešto samo njima ide na vodenicu. Svaka nova partija, to je suludo pomisliti, ne može potpuno ugasiti DF, SNP, Demokrate ili bilo koju drugu partiju koja bitiše na političkoj sceni, već samo može da čupne od njih manji ili veći broj glasova, a što za cilj može imati homogenizaciju birača DPS-a kojima se ponovo otvara mogućnost povratka na vlast što se ne sme dozvoliti.\nKao što se nekad iz SNP-a prelivalo u DF, iz DF-a u Demokrate i tako u krug, tako bi se osnivanjem novih partija samo prelivalo iz jednu u drugu partiju, isto biračko telo. I ne zaboravite koliko će samo ljudi otići u apstinenciju zbog novih podela u istom biračkom tijelu. Ako je to i dalje nekome cilj, neka je sa srećom u oba doma.\nMeđutim, bojimo se da su neki opijeni slavom sebi ga cilj odredili da gase postojeće partije koje čine većinu, da se obračunavaju između sebe, a zaboravljaju da DPS vreba iz prikrajka svaku šansu za povratak.\nZato, dok još ima vremena, treba odustati od bilo kakve igre koja za krajnji cilj može imati štetne posledice po društvo, odnosno, ne sme se otvoriti mogućnost za povratak mafijaške hobotnice na vlast.\nNajpoštenije je izgurati ovaj pun mandat, razvlastiti DPS po dubini i širini, pa tek onda razmišljati o daljim političkim potezima. Pravljenje bilo koje partije u narednih godinu ili dve, znači mogućnost povratka DPS-a na vlast.\nI znamo da će sada lavina optužbi da krene na nas, “analitičari”, serdari i ostala bratija čeka da po direktivi krene u frontalni napad, jer napisasmo istinu, a nas iskustvo uči da svako pravljenje nove partije znači nove podjele među istim ljudima.\nKo to ne vidi, taj nikome ne misli dobro, a ponajmanje sebi!\nTagovi: Crna GoraDPSizboriMilo Đukanović\nNenad Kuzmić dobitnik plakete „Mikica Zdravković“


Srpski privrednici spremni za nemačke uvoznike\nPredstavnici 43 srpske kompanije ove nedelje putuju u Dortmund u Nemačku na direktne razgovore sa potencijalnim nemačkim poslovnim partnerima, najavilo je danas Nemačko-srpsko privredno udruženje.\nKako se navodi, dogadjaj se organizuje u okviru projekta “Nemačka inicijativa za pronalaženje dobavljača u zemljama Zapadnog Balkana”.\nZa učešće se prijavilo više od 400 kompanija iz Srbije, Bosne i Hercegovine, Hrvatske, Slovenije i Makedonije, a ukupno 169 je dobilo poziv da prisustvuje.\n“Interesovanje za ovaj dogadjaj znatno je veće u odnosu na prethodnu godinu”, navodi se u saopštenju i dodaje da će razgovorima u Dortmundu prisustvovati predstavnici 49 nemačkih kompanija.\nNemački privrednici najviše su zainteresovani za saradnju u oblasti mašinogradnje, metalopreradjivačke industrije, proizvodnje komponenata za autoindustriju, kao i prerade plastike i gume.\nNemačka inicijativa za pronalaženje dobavljača u državama Zapadnog Balkana se realizuje pod pokroviteljstvom GIZ-a, Ministarstva za saradnju Nemačke, a u okviru zajedničke organizacije Nemačko-srpske privredne komore (AHK Srbija), ostalih regionalnih ogranaka nemačke privrede (AHK), kao i nemačkog Udruženja za upravljanje materijalima, uvoz i logistiku (BME e.V.).\nProjekat u Srbiji pomaže Privredna komora Srbije.\nNemačko-srpska privredna komora organizuje ovaj projekat drugu godinu za redom, s ciljem da srpskim privrednicima pruži šansu da se predstave, uspostave nove kontakte i prošire svoje poslovanje i na nemačko tržište.


Fotografija: Pedja Milosavljevic/STARSPORT\nPartizan je prokockao lepu prednost u finišu regularnog dela i zahvaljujući naivnim greškama uveo meč u produžetak, gde je upisan i poraz.\nHladan tuš za navijače Partizana je ova eliminacija od Bursaspora, pošto treba imati u vidu da je oko 19.000 ljudi bilo u hali, ali jednostavno nije išlo…\nTo znači da će ekipa Burse sledeće sedmice doputovati u Sloveniju gde će igrati protiv Cedevita-Olimpije. U dva dana smo videli dva šokantna poraza favorita u Evrokupu.\nSkupo je plaćena cena novog formata turnira, pošto je u utorak eliminisan Huventud od strane Ulma, a danas Partizan od strane Bursaspora.\nPartizan je poklekao pred turskim timom iako je imao +5 u poslednjem minutu, a onda su došle neke greške kojih nije smelo da bude, pa i primljena trojka Džona Holanda za 84:84.\nPanter je probao šutem da donese pobedu, ali nije uspeo. Ušli smo u produžetke, gde je Partizan dozvolio 19 poena, ali su posle dve brze trojke Endruza i Holanda psihički pali, što su gosti iskoristili i odneli trijumf rezultatom 103:95.\nVeć u prvoj deonici smo mogli da vidimo da ovo neće biti lak meč ni za Partizan ni za Bursu, pa iako je Partizan počeo meč zakucavanjem Koprivice i potom su usledile dve brze trojke Bursaspora.\nAtmosfera na tribinama je bila jako dobra, ali posle prvog desetominutnog perioda kao da se košarka nije ni igrala, pošto je na semaforu “Štark Arene” pisalo 20:20.\nNa poluvremenu je Partizan imao pola koša prednosti, 38:37 je bio rezultat, a iako Panter nije bio na svom nivou pojavio se Avramović koji je brzo ubacio 10 poena i nosio crno-bele do pomenutog vođstva.\nTreći kvartal, bio je loš po crno-bele. Tada su se problemi nagomilali na površini, delovalo je kao da smo videli prve naznake konačnog rezultata jer su izabranici Dušana Alimpijevića imali i 7 poena prednosti.\nBursa jeste imala prednost, ali Kevin Panter je rešetao trojkama uz faul i uspeo makar na trenutak da vrati Partizan u igru pa smo u poslednji desetominutni period ušli sa 64:60 u korist Burse.\nRovovska bitka obeležila je čitavu četvrtu četvrtinu, a tokom tog dela meča nijedan tim nije imao neku osetniju prednost i u takvoj situaciji su se košarkaši Bursaspora nešto bolje snašli.\nOstaće žal za ovim porazom, Partizan je zaista mogao dosta bolje da odigra i nekako je olako ispustio tu prednost od 5 poena u samom finišu susreta, što je dalo Bursi vetar u leđa.\nKao što je već rečeno, u produžetku se osetio umor i psihički pad igrača Partizana i Bursa je potpuno zasluženo slavila rezultatom 103:95 i ide na megdan Cedevita-Olimpiji.\nNajefikasniji u timu Partizana bio je Aleksa Avramović sa 23 poena, Matijas Lesor je dodao 20, Kevin Panter 13, dok je Jam Madar utakmicu završio sa 11 poena.\nBursu je do pobede u Beogradskoj areni vodio Endru Endruz sa 23 poena, tri manje je ubacio Onuralp Bitim, dok je Džon Holand postigao 17 poena.


Mrdalj: Ako SNS nađe preletače da izdaju opoziciju, onda će verovatno dopustiti ponavljanje izbora u Beogradu - Politika - Dnevni list Danas\nPočetna » Vesti » Politika » Mrdalj: Ako SNS nađe preletače da izdaju opoziciju, onda će verovatno dopustiti ponavljanje izbora u Beogradu\nMrdalj: Ako SNS nađe preletače da izdaju opoziciju, onda će verovatno dopustiti ponavljanje izbora u Beogradu\nL. Valtner06.04.2022. 14:57\nPolitikolog Mladen Mrdalj za Danas kaže da ako SNS nađe dva preletačevića koji bi izdali opoziciju, onda će verovatno dopustiti ponavljanje izbora na spornim mestima, kao i da naprednjacima ne odgovara ponavljanje izbora u celom Beogradu.\nVlasnik televizije PINK Željko Mitrović izneo je na tviteru teoriju o ponavlajnju izbora na teritoriji celog Begrada, za koju deo opozicije smatra da je tehnički moguća.\n– Ako SNS dopusti ponavljanje izbora, bilo na nivou Beograda, bilo na spornim izbornim mestima, rizikuje jaču mobilizaciju opoziconih glasaca koji sada uviđaju da je SNS poljuljan – kaže Mrdalj.\nPrema njegovim rečima, ali ako nađe dva preletača iz opozicije dopustiće ponavljanje izbora na spornim mestima.\n– Ukoliko SNS nađe dva preletačevića koji bi izdali opoziciju, onda će verovatno dopustiti ponavljanje izbora na spornim mestima. Ako ne nađe, onda će pokušati da odbrane postojeće rezultate tako što bi izborna komisija negativno odgovorila na prigovore. Imamo već iskustvo sa vrlo osnovanim prigovorima DJB iz 2020. koji nisu uvaženi. Ukoliko bi opozicija organizovala demonstracije, vlast bi bila u nezgodnom položaju, ali sa većim izgledima da sačuva vlast nego da ide na nove izbore – smatra Mrdalj.\nbeogradski izbori 2022Izbori 2022Mladen Mrdaljponavljanje izbora u BeograduŽeljko MitrovićBeograd\nŠvedska šalje više vojne pomoći Ukrajini\n„Vi ste Vučićevi robovi“: Ćuta napravio haos u Skupštini Majdanpeka\nVlada Srbije privremeno zabranila izvoz evro dizela, ograničene visine cena brašna, ulja, šećera…\nIZBORI 22 • 20.04.2022. 14:46\nTema koja tek dolazi na Vučićev dnevni red: Deo opozicije bi i na prevremene opštinske izbore u Beogradu\nPolitika • 20.04.2022. 06:50\nKakav rezultat čeka opoziciju na novim izborima?\nIZBORI 22 • 19.04.2022. 15:54\nPonavljanje glasanja u Beogradu na još dva mesta u četvrtak, od Upravnog suda zavisi da li će biti još ponavljanja